sagorsarker/bangla-wikipedia huggingface dataset:
কেট ক্যাম্পবেল

কেট নাতালি ক্যাম্পবেল, ওএএম (; জন্ম: ২০ মে, ১৯৯২) মালাউইর ব্লানতায়ার এলাকায় জন্মগ্রহণকারী বিশিষ্ট প্রতিযোগিতাধর্মী অস্ট্রেলীয় প্রমিলা সাঁতারু। ২০০৮ সালের গ্রীষ্মকালীন অলিম্পিকে দুইটি ব্রোঞ্জপদক ও ২০১২ সালের গ্রীষ্মকালীন অলিম্পিকে একটি স্বর্ণপদক লাভ করেছেন তিনি। ১০০ মিটারের ব্যক্তিগত মুক্তসাঁতার বিষয়ের শর্ট ও লং কোর্সের উভয় বিভাগে বর্তমান বিশ্বরেকর্ডের অধিকারীনি কেট ক্যাম্পবেল।
২০০১ সালে তার পরিবার মালাউই থেকে অস্ট্রেলিয়ায় চলে আসে। এর অল্প কিছুদিন পরই তিনি প্রতিযোগিতামূলক সাঁতারের সাথে জড়িয়ে পড়েন। ২০০৭ সালে সিডনিতে অনুষ্ঠিত অস্ট্রেলীয় যুব অলিম্পিক উৎসবে অংশ নেন। ৫০ মিটার ব্যক্তিগত মুক্তসাঁতার ও ৪×১০০ মিটার ফ্রিস্টাইল রিলেতে অংশ নিয়ে দুইটি স্বর্ণপদক লাভ করেন তিনি। ২০০৮ সালের জাপান ওপেনে ৫০ মিটার ফ্রিস্টাইলে বিজয়ী হন। এতে স্বদেশী লিবি ট্রিকেটকে পরাজিত করেন এবং নতুন অস্ট্রেলীয় ও কমনওয়েলথ রেকর্ড গড়েন ২৪.৪৮ সেকেন্ড সময় নিয়ে।
কমার্শিয়াল সুইমিং ক্লাবে সিমন কুসাকের কাছে প্রশিক্ষণ গ্রহণ করেন। কুইন্সল্যান্ডের ব্রিসবেনে অবস্থিত কেনমোর স্টেট হাইস্কুলে মাধ্যমিক পর্যায়ের শিক্ষা সমাপন করেন তিনি। পাঁচ ভাই-বোনের মধ্যে তিনি সবার বড়। তার এক বোন ব্রন্টেও সাঁতারু। দুজনে একই বিষয়ে ২০১২ সালের গ্রীষ্মকালীন অলিম্পিকে অংশ নিয়েছিলেন।
লন্ডনে অনুষ্ঠিত ২০১২ সালের গ্রীষ্মকালীন অলিম্পিকে অস্ট্রেলিয়ার দলগত ৪×১০০ মিটার ফ্রিস্টাইল রিলেতে স্বর্ণপদক জয়ী দলের অন্যতম সদস্য ছিলেন তিনি। মহিলাদের ৫০ মিটার ফ্রিস্টাইলে দুই বোন একই হিটে সাঁতার কেটেছিলেন। তিনি তৃতীয় ও ব্রন্টে দ্বিতীয় হন। এরপর সেমি-ফাইনালে তারা যথাক্রমে দশম ও নবম স্থান দখল করেন।
২০১৬ সালের অস্ট্রেলীয় সুইমিং চ্যাম্পিয়নশীপের ১০০ মিটার ফ্রিস্টাইলে জয়ী হন। ফলশ্রুতিতে রিও অলিম্পিকে অংশগ্রহণের যোগ্যতা লাভ করেন। ৫০ মিটার ফ্রিস্টাইলের সেমিফাইনালে ২৩.৯৩ সময় নিয়ে অস্ট্রেলীয় রেকর্ড গড়েন। টেক্সটাইল সুইমস্যুট পরিধান করে এ দ্রুততম সময় নেন তিনি। এরফলে ৫০ মিটার ফ্রিস্টাইলের ফাইনালে জয় পান ও অলিম্পিকের পথে পাড়ি জমান। এতে ২৩.৮৪ সময় নিয়ে নিজের রেকর্ডকে আরও উন্নততর করেন। পাশাপাশি অলিম্পিক দলের ৪×১০০মিটার ফ্রিস্টাইল ও ৪×১০০মিটার রিলেতেও প্রতিদ্বন্দ্বিতা করার সুযোগ ঘটে তার। তন্মধ্যে ফ্রিস্টাইলে নতুন বিশ্বরেকর্ডের ভাগীদার হন তিনি। ২০১৬ সালের অস্ট্রেলীয় গ্রাঁ প্রি মিটে ৫২.০৬ সময়ে লং কোর্সের ১০০ মিটার ফ্রিস্টাইলে বিশ্বরেকর্ড গড়েন। সুপার স্যুইট যুগে ব্রিটা স্টিফেনের গড়া বিশ্বরেকর্ডের চেয়ে এ রেকর্ডটি মাত্র ০.০১ সেকেন্ড কম ছিল।
অ্যাডাম পিটি

অ্যাডাম পিটি (; জন্ম: ২৮ ডিসেম্বর ১৯৯৪) আটোজেটার এলাকায় জন্মগ্রহণকারী বিশিষ্ট প্রতিযোগিতাধর্মী ইংরেজ সাঁতারু। বুকসাঁতারে তিনি তার দক্ষতা প্রদর্শন করে চলেছেন। ১০০ মিটার বুকসাঁতারের বর্তমান বিশ্বরেকর্ডের অধিকারী তিনি। অলিম্পিক গেমস, ফিনা বিশ্ব চ্যাম্পিয়নশীপ ও ইউরোপীয় চ্যাম্পিয়নশীপে গ্রেট ব্রিটেনের এবং কমনওয়েলথ গেমসে ইংল্যান্ডের প্রতিনিধিত্ব করছেন। এছাড়াও ২০১৬ সালের রিও অলিম্পিকে পুরুষদের ১০০ মিটার ব্রেস্টস্ট্রোকে স্বর্ণপদক জয় করেছেন তিনি। ২০২০ সালে জাপানের টোকিওতে অনুষ্ঠিত গ্রীষ্মকালীন অলিম্পিকে তিনি মার্কিন যুক্তরাষ্ট্রের প্রতিনিধিত্ব করে সাঁতারের পুরুষদের ১০০ মিটার ব্রেস্টস্ট্রোক এবং মিশ্র ৪×১০০ মিটার মেডলি রিলে বিভাগে স্বর্ণ পদক জয়লাভ করেছেন।
স্টাফোর্ডশায়ারের আট্টোজেটার এলাকায় জন্মগ্রহণকারী পিটি পেইনস্লে ক্যাথলিক কলেজ ও ডার্বি কলেজে অধ্যয়ন করেন। শৈশবে জলভীতি তার মনে কাজ করে ও স্নান করতে ভয় পেতেন।
ডার্বি সিটি সুইমিং ক্লাবে প্রশিক্ষণ গ্রহণ করেন। সাবেক অলিম্পিক সাঁতারু মেলানি মার্শাল তাকে কোচিং করাতেন। ডার্বিশায়ারের রেপটন গ্রামে অবস্থিত সহশিক্ষাক্রমিক বোর্ডিং স্বাধীন স্কুলরূপে পরিচিত রেপটন স্কুলে সপ্তাহে আটবার প্রশিক্ষণ নেন তিনি। এছাড়াও দুই মেয়াদে লাফবোরা বিশ্ববিদ্যালয়ে প্রশিক্ষণ নিয়েছেন। ১৪ বছর বয়সে পিটি'র ফ্রিস্টাইলে ক্রীড়াশৈলী মার্শালের মনঃপুত হয়নি। কিন্তু, ব্রেস্টস্ট্রোকে তার বিশেষ কিছু গুণের সন্ধান পান তিনি।
ডেনমার্কের হার্নিংয়ে অনুষ্ঠিত ইউরোপীয় শর্ট কোর্স চ্যাম্পিয়নশীপের মাধ্যমে বড়দের বিভাগে অংশগ্রহণ ঘটে তার। সেখানে তিনটি বিষয়ে নিজস্ব সেরা ক্রীড়াশৈলী প্রদর্শন করেন।
পিটি ১০০ মিটার ব্রেস্টস্ট্রোকে ২০১৫ সালের বিশ্বচ্যাম্পিয়ন, ২০১৪ ও ২০১৬ সালের ইউরোপীয় চ্যাম্পিয়ন এবং ২০১৪ সালের কমনওয়েলথ চ্যাম্পিয়ন। ৫০ মিটার ব্রেস্টস্ট্রোকে ২০১৫ সালের বিশ্বচ্যাম্পিয়ন ও ২০১৪ সালের ইউরোপীয় চ্যাম্পিয়ন তিনি। গ্রেট ব্রিটেনের সদস্যরূপে মিশ্র মিডলে রিলে শিরোপা জয় করেন। ৫ আগস্ট, ২০১৫ তারিখ পর্যন্ত তিনটে বিষয়ের সবকটিতেই বিশ্বরেকর্ডের অধিকারী তিনি। প্রথম সাঁতারু হিসেবে বিশ্ব চ্যাম্পিয়নশীপের এক আসরের স্প্রিন্ট ব্রেস্টস্ট্রোক উভয় বিভাগের শিরোপা লাভ করেন। এছাড়াও, এক বিশ্ব চ্যাম্পিয়নশীপে সর্বাপেক্ষা সফলতম ব্রিটিশ সাঁতারু তিনি।
স্কটল্যান্ডের গ্লাসগোতে অনুষ্ঠিত ২০১৪ সালের কমনওয়েলথ গেমসে অংশ নেন তিনি। ৫০ মিটার, ১০০ মিটার ও ২০০ মিটার ব্রেস্টস্ট্রোক এবং ৪×১০০ মিটার মিডলে রিলে - এ চারটি বিষয়ে তার অংশগ্রহণ ছিল। তন্মধ্যে ফাইনালে দক্ষিণ আফ্রিকান ক্যামেরন ফন দার বার্গের তুলনায় ০.০২ সেকেন্ডের ব্যবধানে ২৬.৭৮ সময় নিয়ে দ্বিতীয় হন। কিন্তু ১০০ মিটারে বার্গের তুলনায় ০.৩৪ সেকেন্ডের ব্যবধানে ৫৮.৯৪ সময় নিয়ে প্রথম স্থান দখল করেন। অলিম্পিক চ্যাম্পিয়ন ও বিশ্বরেকর্ডের অধিকারী বার্গের এতে জয়লাভের সম্ভাবনা থাকলেও পিটি ব্রিটিশ ব্যক্তি হিসেবে রেকর্ড সময় নিয়ে এ বিষয়ে বিজয়ী হন। ২০০ মিটার ব্রেস্টস্ট্রোকে ০.১৫ সেকেন্ডের জন্য পদক হাতছাড়া করেন ও প্রথম স্থান অধিকারী স্কটল্যান্ডীয় রস মারডকের তুলনায় ২.৭২ সেকেন্ড দূরত্বে ছিলেন। তবে ২৯ জুলাই, ২০১৪ তারিখে অনুষ্ঠিত মিডলে রিলেতে স্থান দখল করেছিলেন। রেবেকা অ্যাডলিংটন তার পরামর্শকের দায়িত্ব পালন করতেন।
২০১৫ সালের ফিনা বিশ্ব অ্যাকুয়াটিক চ্যাম্পিয়নশীপে ব্রেস্টস্ট্রোকের তিনটি বিষয়ের সবকটিতেই প্রতিদ্বন্দ্ব্বিতা করেন। তন্মধ্যে ১০০ মিটার ব্রেস্টস্ট্রোকে দুইবার চ্যাম্পিয়নশীপ রেকর্ড ভঙ্গ করেন ও প্রথমবারের মতো বিশ্ব চ্যাম্পিয়ন হন। রিও দি জেনেরিওতে অনুষ্ঠিত ২০১৬ সালের গ্রীষ্মকালীন অলিম্পিকে ১০০ মিটার ব্রেস্টস্ট্রোকে অংশ নেন। হিটে নিজস্ব বিশ্বরেকর্ড পুনরায় ভেঙে ফেলে নতুনভাবে গড়েন পিটি।
ডোয়েইন জনসন অভিনীত চলচ্চিত্রের তালিকা

এটি পেশাদার কুস্তিগির থেকে অভিনেতায় পরিণত হওয়া ডোয়াইন জনসন চলচ্চিত্রসমূহের তালিকা। তার অভিনীত ২০০২ সালের "দ্যা স্ক্রোরপিওন কিং" এবং ২০০১ সালে মুক্তিপ্রাপ্ত "দ্যা মাম্মী রিটার্ন (২০০১)" দুটি জনপ্রিয় চলচ্চিত্র।
এই চলচ্চিত্রের তালিকায় চলচ্চিত্রের নাম, তার অভিনীত চরিত্র এবং সম্পর্কিত অন্যান্য বিষয়াবলী রয়েছে। এটিতে আরো রয়েছে তার উপস্থাপিত টিভি সিরিজ এবং ডকুমেন্টারি এবং প্রকল্প; কিন্তু অন্তর্ভুক্ত করা হয়নি তার প্রো-কুস্তি উপস্থিতি।
রাম্মাম নদী

রাম্মাম নদী হলো ভারতের পশ্চিমবঙ্গ রাজ্যের দার্জিলিং জেলায় প্রবাহিত একটি জল প্রবাহিকা। এই নদীটি সিঙ্গালিলা পর্বত শৃঙ্গ থেকে উৎপন্ন হয়ে দার্জিলিং শহরের পাশ দিয়ে প্রবাহিত হয়ে রঙ্গীত নদীর সঙ্গে মিলিত হয়েছে।
রাম্মাম নদীর উপর রাম্মাম জলবিদ্যুৎ কেন্দ্র করে উঠেছে। বর্তমানে এই নদীর উপর রাম্মাম জলবিদ্যুৎ কেন্দ্র-৩ গঠন করার পরিকল্পনা নেওয়া হয়েছে। এই কেন্দ্রটি থেকে ৮৪ মেগাওয়াট বিদ্যুৎ উৎপাদিত হবে।
মঙ্গলদৈ লোকসভা কেন্দ্র

মঙ্গলদৈ হলো ভারতের আসামের একটি লোকসভা কেন্দ্র।
মঙ্গলদৈ লোকসভা কেন্দ্র নিম্নলিখিত বিধানসভা খণ্ডসমূহ নিয়ে গঠিত:
বোম্বাইলা দেবী লাইশ্রাম

বোম্বাইলা দেবী লাইশ্রাম (জন্মঃ ২২ ফেব্রুয়ারি ১৯৮৫) হরেন একজন খ্যাতনামা ভারতীয় মহিলা তীরন্দাজ যিনি ২০০৭ সাল থেকে আন্তর্জাতিক ক্রীড়াঙ্গনে ভারতের প্রতিনিধিত্ব করে চলেছেন। মণিপুরএর পশ্চিম ইম্ফলের জন্মানো এই তীরন্দাজ ১৯৯৭ সালে জাতীয় স্তরে প্রথম আত্মপ্রকাশ করেন।
বোম্বাইলা দেবী ২০০৮ বেজিং অলিম্পিকে মহিলাদের ব্যক্তিগত এবং দলগত বিভাগে ভারতের প্রতিনিধিত্ব করেন। দলগত বিভাগে যোগ্যতা অর্জনকারী রাইন্ডে তিনি দোলা ব্যানার্জি এবং প্রানিথা ওয়াধিনেনী কে সঙ্গে নিয়ে ষষ্ঠ স্থান অর্জন করেন। রাউন্ড অফ সিক্সটিন এ তারা বাই পান, কিন্তু কোয়ার্টার ফাইনালে চীনএর কাছে ২০৬-২১১ পয়েন্ট এ পরাস্ত হন। বেজিং অলিম্পিকে ব্যক্তিগত বিভাগে যোগ্যতা অর্জনকারী রাউন্ডে তিনি ২২ তম স্থানে শেষ করেন, কিন্তু রাউন্ড অফ সিক্সটি ফোর এ পোল্যান্ড এর ইয়োনা মার্কিনকিউজেক এর কাছে ১০১-১০৩ পয়েন্টে হেরে যান।
২০১২ সালের ৩০শে জুলাই লন্ডন অলিম্পিকে মহিলাদের ব্যক্তিগত রিকার্ভ বিভাগে মেক্সিকোর এইডা রোমান এর কাছে ২-৬ পয়েন্টে হেরে বোম্বাইলা দেবী লাইশ্রাম দ্বিতীয় রাউওন্ড থেকে ছিটকে যান। দলগত বিভাগে ভারতীয় মহিলাদল প্রথম এই রাউন্ডেই ডেনমার্কের কাছে ২১০-২১১ পয়েন্টে হেরে ছিটকে যান।
২০১৬ রিও অলিম্পিক এ যোগ্যতা অর্জনকারী ভারতীয় দলের সদস্যা তিনি। লক্ষ্মীরানী মাঝি, বোম্বাইলা দেবী এবং দীপিকা কুমারী কে নিয়ে গঠিত ভারতীয় মহিলা রিকার্ভস টিম অথবা দল স্থান অর্জনকারী রাউন্ডে সপ্তম স্থানে শেষ করেছেন। তারা রাইন্ড অফ সিক্সটিন ম্যাচে কলম্বিয়াকে হারিয়ে শেষ আটে পৌঁছায় কিন্তু কোয়ার্টার ফাইনাল ম্যাচে রাশিয়ার কাছে হেরে যায়।
২০১৬ রিও অলিম্পিকে মহিলাদের ব্যক্তিগত বিভাগে বোম্বাইলা দেবী অস্ট্রিয়ার লরেন্স বাল্ড্যাফ এর মুখোমুখি হন এবং ৬-২ পয়েন্টে ম্যাচ জিতে পরবর্তী রাউন্ডে প্রবেশ করেন। রাউন্ড অফ থার্টি টু এও চাইনিস তাইপেই এর শিই-চিয়া লিন কে ৬-২ পয়েন্টে হারিয়ে রাউন্ড অফ সিক্সটিন এ পদার্পণ করেন। পরবর্তীকালে তিনি রাউন্ড অফ সিক্সটিন এই মেক্সিকোর আলেকজান্দিয়া ভালেন্সিয়ার কাছে ২-৬ পয়েন্টে পরাজিত হন।
সৌম্যজিৎ ঘোষ

সৌম্যাজিত ঘোষ পশ্চিমবঙ্গের শিলিগুড়ি নিবাসী টেবিল টেনিস খেলোয়াড়। ভারতীয় টেবিল টেনিস খেলোয়াড়দের মধ্যে তিনি সবচেয়ে কম বয়সে অলিম্পিকে প্রতিদ্বন্দ্বিতা করার যোগ্যতা লাভ করেছিলেন ২০১২র লন্ডন অলিপমিক গেমসে। ১৯ বছর বয়সে ৭৪ তম জাতীয় টেবিল টেনিস প্রতিযোগীতায় শরাথ কামাল কে পরাজিত করে তিনি সবচেয়ে কম বয়সে জাতীয় সেরার শিরোপা লাভ করেছিলেন। সৌম্যাজিত ব্যাংগালোর এর জিও স্পোর্টস ফাউন্ডেশন এর দ্বারা সমর্থিত এবং ২০১২ সাল থেকে এই সংগঠন এর স্কলারশিপ পোগ্রামের অন্তর্ভুক্ত।
পশ্চিমবঙ্গের শিলিগুড়ি শহরের এক মধ্যবিত্ত পরিবারে সৌম্যজিত এর জন্ম, তার পিতা হরি শঙ্কর ঘোষ শিলিগুড়ি পুরসভার কর্মী, মা গৃহবধূ। সৌম্যজিত পিতামাতার একমাত্র সন্তান। ভারতে তিনি পাটিয়ালার NIS বেস এ কোচ ভবানী মুখার্জীর তবত্তাবধান এ অনুশীলন করেন। যখন বিদেশে থাকেন তখন তিনি সুইডেনের ফালকেনবার্গে কোচ পিটার কার্লসন এর তবত্তাবধান এ অনুশীলন করেন। ২৬শে আগস্ট ২০১৪ র হিসাব অনুসারে সৌম্যজিত ঘোষ ভারতের চার নম্বর টেবিল টেনিস খেলোয়াড় ছিলেন।
২০১০ সালে সৌম্যজিত বাহরিনএ অনুষ্ঠিত বিশ্ব জুনিয়র চ্যাম্পিয়নশিপ এ মিক্সড ডাবলস বিভাগে ব্রোঞ্জ পদক পান। ২০১১ সালের বিশ্ব জুনিয়র চ্যাম্পিয়নশিপে কোয়ার্টার ফাইনালে সাউথ কোরিয়ার বিরুদ্ধে দুটি সিঙ্গেলস ম্যাচেই জিতে জাতীয় টেবিল টেনিস দলের জন্য ব্রোঞ্জ পদক নিয়ে আনেন। ২০১১র এশিয়া জুনিয়র চ্যাম্পিয়নশিপে ভারতীয় টেবিল টেনিস দলের গুরুত্বপূর্ণ সদস্য ছিলেন।
২০১৩ সালে ৭৪তম জাতীয় টেবিল টেনিস চ্যাম্পিয়ানশিপের ফাইনালে ছয় বার জয়ী শারাথ কামালকে পরাস্ত করে সর্বকনিষ্ট জাতীয় চ্যাম্পিয়ন হিসাবে রেকর্ড সৃষ্টি করেন। কর্নাটকএর ধারওয়াদ এ আন্তঃপ্রতিষ্ঠান টেবিল টেনিস চ্যাপমিয়নশিপে সিঙ্গেলস এ জয়লাভ করে তিনি তার পারফরমেন্স বজায় রাখেন। স্যান্টোসে অনুষ্ঠিত ব্রাজিল ওপেন প্রতিযোগীতায় অনূর্ধ্ব একুশ বিভাগে সিঙ্গেলস জয় করেন।
২০১৪ সালে গোয়ায় অনুষ্ঠিত লুসোফোনিয়া গেমস এ তিনি মিক্সড ডাবলস এবং পুরুষদের দলগত ইভেন্ট এ সবর্নপদক জয় করেন এবং পুরুষ সিঙ্গেলস ও ডাবলস বিভাগে যথাক্রমে রৌপ্য এবং ব্রোঞ্জ পদক লাভ করেন। ২০১৪ সালে পাটনায় অনুষ্ঠিত সিনিয়র ন্যাশনাল র‍্যাংকিং টেবিল টেনিস চ্যাম্পিয়নশিপে তিনি কোয়ার্টার ফাইনালিস্ট হন। ২০১৪ র গ্লাসগো কমনওয়েলথ গেমসে সৌম্যজিত পুরুষ সিঙ্গেলস ও ডাবলস উভয় বিভাগেই কোয়ার্টার ফাইনালে পৌঁছান এবং দলগত ইভেন্টে তিনি সেমিফাইনাল অবধি পৌঁছান।
সৌম্যাজিত ২০১৬ রিও অলিম্পিকে অংশগ্রহণের যোগ্যতা অর্জন করেন ১৪ই এপ্রিল, ২০১৬ তে পুরুষদের ব্যক্তিগত ইভেন্টে প্রথম রাউন্ডেই থাইল্যান্ড এর এর কাছে হেরে অলিম্পিক অভিযান শেষ করেন।
সংগ্রামপুঞ্জি জলপ্রপাত

সংগ্রামপুঞ্জি জলপ্রপাত বাংলাদেশের সিলেট বিভাগের সিলেট জেলার গোয়াইনঘাট উপজেলার অন্তর্গত একটি জলপ্রপাত। সিলেট শহর থেকে ৬২ কিলোমিটার উত্তর-পূর্ব দিকে, ভারতের মেঘালয় সীমান্ত ঘেঁষে খাসিয়া-জৈন্তা পাহাড়ের পাদদেশে জাফলং জিরো পয়েন্ট থেকে প্রায় ১ কি.মি. পশ্চিমে অবস্থিত সংগ্রামপুঞ্জি জলপ্রপাত। এখানে পাহাড়, জলপ্রপাত এবং নদীর সম্মিলন স্থানটিকে পর্যটকদের নিকট আকর্ষনীয় করে তুলেছে।
জলপ্রপাতটি বাংলাদেশের সিলেটের সীমান্তবর্তি পর্যটন এলাকা জাফলংয়ে অবস্থিত। এর অপর পাশে ভারতের ডাওকি অঞ্চলের পাহাড়সারি।
জাফলং-এর বল্লা, সংগ্রামপুঞ্জি, নকশিয়াপুঞ্জি, লামাপুঞ্জি ও প্রতাপপুর জুড়ে রয়েছে ৫টি খাসিয়াপুঞ্জী। আদমশুমারী অনুযায়ী জাফলং-এ ১,৯৫৩ জন খাসিয়া উপজাতি বাস করেন। জলপ্রপাতটি সংগ্রামপুঞ্জিতে অবস্থিত বলে এটি সংগ্রামপুঞ্জি জলপ্রপাত নামে সমধিক পরিচিত।
ভারত সীমান্ত-অভ্যন্তরে থাকা ডাউকির উঁচু পাহাড়শ্রেণী থেকে নেমে আসা একটি ঝরণা হলো সংগ্রামপুঞ্জি জলপ্রপাতের উৎস। পর্যটকদের অন্যতম আকর্ষণ। মৌসুমী বায়ুপ্রবাহের ফলে বর্ষাকালে প্রবল বৃষ্টিপাতে প্রান ফিরে পায় জলপ্রপাতটি, আর হয়ে ওঠে জলে টইটম্বুর। জলপ্রপাতের পানির স্বচ্ছতাও এর আকর্ষণের অন্যতম কারণ। তাছাড়া পাহাড়ের মাথায় মেঘের দৃশ্যও যথেষ্ট মনোরম। বৃষ্টির সময় মেঘ, বৃষ্টি, পাহাড়, নদীর স্বচ্ছধারা এক অপার্থিব মায়াবি সৌন্দর্য্যের অবতারনা করে। তাই অনেকে কাছে এটি মায়াবী ঝর্ণা নামেও পরিচিত।
কয়েক ধাপবিশিষ্ট প্রপাতটির খানিকটা দূর থেকেই এর পাহাড় বেয়ে নেমে আসা পানির গর্জন কানে আসে। সামনে যেতেই চোখে পড়ে গাছ, পাথর আর পানির অপূর্ব মেলবন্ধন। পাহাড়ের গা-বেয়ে বেশ কয়েকটি ধারায় নেমে আসে স্বচ্ছ পানির স্রোত। কখনো সবুজ ঝোপের ভেতর দিয়ে, কখনোবা নগ্ন পাথরের বুক চিরে নেমে আসে এ ধারা। ঝরনার জল এসে জমা হয়ে ছোট্ট পুকুরের মতো সৃষ্টি হয়েছে নিচে, যার তিন দিকেই রয়েছে বড় বড় পাথরের চাই। বর্ষাকালে সৌন্দর্যপ্রেমী সবার সমাগমে মুখরিত হয়ে ওঠে প্রপাতটি। তবে এখনও মাধবকুণ্ড বা বিছনাকান্দির মতো পরিচিতি না পাওয়ায় ভিড় তুলনামূলক কম হয়।
১৯৮০'র দশকে সিলেটের সাথে জাফলং-এর ৫৫ কিলোমিটার সড়ক তৈরি হওয়ার মাধ্যমে দেশের অন্যান্য সকল অঞ্চল থেকে এই এলাকার সাথে সড়ক-যোগাযোগ প্রতিষ্ঠিত হয়। সড়কপথে সিলেট সদর থেকে জাফলং-এর দূরত্ব ৫৬ কিলোমিটার।
জাফলং জিরো পয়েন্টে অবস্থিত পিয়াইন নদী বোটে পাড়ি দিয়ে যেতে হয় সংগ্রামপুঞ্জিতে। বর্ষাকালে জলপ্রপাতের সামনে পর্যন্ত বোট যাতায়াত করলেও শুকনা মৌসুমে বোট থেকে নেমে ১০/১৫ মিনিট হাটলেই পাওয়া যাবে সংগ্রামপুঞ্জি জলপ্রপাত।
কবিতা রাউত

কবিতা রাউত (জন্মঃ ৫ মে ১৯৮৫) হলেন ভারতের মহারাষ্ট্রএর নাসিক অঞ্চলের একজন দীর্ঘ দূরত্বের দৌড়বীর। ১০ কিলমিটারের পথ দৌড়ানোয় তার ৩৪ মিনিট ৩২ সেকেন্ডের জাতীয় রেকর্ড আছে। এছাড়া তার বর্তমান অর্ধেক ম্যারাথনেও ১ ঘণ্টা ১২ মিনিট ৫০ সেকেন্ডের জাতীয় রেকর্ড আছে। ২০১০ সালের কমনওয়েলথ গেমসে ১০,০০০ মিটার দৌড়ে তিনি ব্রোঞ্জ পদক জিতেছিলেন। কবিতা রাউত প্রথম ভারতীয় মহিলা যিনি কমনওয়েলথ গেমসে স্বতন্ত্র ভাবে পদক জিতেছিলেন। সেই বছর (২০১০ সালে) এশিয়ান গেমসেও ১০,০০০ মিটার দৌড়ে তিনি রৌপ্যপদক জয়ী হয়েছিলেন।
৫ মে ১৯৮৫ সালে কবিতা রাউত মহারাষ্ট্রএর নাসিক-এর হরসুলের কাছে সাওয়ারপদা গ্রামে একটি আদিবাসী পরিবারে জন্মগ্রহণ করেন। বর্তমানে তিনি অয়েল অ্যান্ড ন্যাচারাল গ্যাস কর্পোরেশন (ONGC)-এ কর্মরতা।
১০ নভেম্বর ২০০৯ সালে চীনের গুয়াংঝাউ তে ১৮তম এশিয়ান অ্যাথলেটিক চ্যাম্পিয়নশিপ এ ৫০০০মিটার দৌড়ে কবিতা ব্রোঞ্জ পদক জিতে ছিলেন এবং তার ব্যক্তিগত শ্রেষ্ঠ সময় ছিল ১৬:০৫.৯০ মিনিট। ১৮ই মে ২০১০ সালে কোচিতে ৫০ তম ন্যাশনাল ওপেন অ্যাথলেটিক মিট এ ১০০০০মিটার দৌড়ে কবিতা সবর্ন পদক জয়ী হন। তার সময় ছিল ৩২:৪১.৩১মিনিট, যা ছিল প্রীজা শ্রীধরনের পূর্ববর্তী রেকর্ডের থেকেও কম।
২০১০ সালের ৮ই অক্টোবর দিল্লীতে অনুষ্ঠিত কমনওয়েলথ গেমসে ১০০০০ মিটার দৌড়ে রাউত ব্রোঞ্জ পদক জেতেন এবং তার সময় ছিল ৩৩:০৫.২৮ মিনিট। ১৯৫৮ সালে কার্ডিফ কমনওয়েলথ গেমসে ৪৪০ ইয়ার্ডে মিলখা সিং এর সোনা পাওয়ার পরবর্তী ৫০ বছরেরও বেশি সময় পরে এটাই ছিল কোনো ভারতীয় ক্রীড়াবিদের প্রথম স্বতন্ত্র ভাবে ট্র্যাক পদক জয়। তাছাড়া কমনওয়েলথ গেমসের ইতিহাসেও ভারতীয় মহিলার স্বতন্ত্র ভাবে প্রথমবার পদক অর্জন করা।
২১শে নভেম্বর ২০১০ সালে চীনের গুয়াংঝাউতে অনুষ্ঠিত ২০১০ এশিয়ান গেমসে ১০০০০ মিটার রেসে কবিতা রৌপ্যপদক জিতে ছিলেন এবং তার ব্যক্তিগত শ্রেষ্ঠ সময় ছিল ৩১:৫১.৪৪মিনিট। এই পদক ভারতের জন্য দ্বৈত জয় ছিল, এই একই ইভেন্টে প্রীজা শ্রীধরন ৩১:৫০.৪৭ মিনিট এর রেকর্ড তৈরী করে সবর্নপদক জিতেছিলেন।
রাউত ২০১১ সালে ন্যাশনাল গেমস অফ ইন্ডিয়াতে ৫০০০/১০০০০মিটার ডাবলস এ দুটি ইভেন্টেই গেমস রেকর্ড তৈরী করে তার পরবর্তী সিজন শুরু করেছিলেন।
বর্তমানে ব্যাংগালোরের সানফিস্ট ওয়ার্ল্ড ১০কে(Sunfeast World 10K) তে ১০কিলোমিটার পথদৌড়ে কবিতার ৩৪:৩২মিনিট এর ভারতীয় জাতীয় রেকর্ড আছে। তিনি অর্জুন পুরস্কার প্রাপ্ত হন।
আরাধনা (১৯৭৯-এর চলচ্চিত্র)

আরাধনা ১৯৭৯ সালে মুক্তিপ্রাপ্ত বাংলাদেশী বাংলা ভাষার নাট্য-প্রণয়ধর্মী চলচ্চিত্র। ছায়াছবিটি পরিচালনা করেছেন রাজু সিরাজ। ছায়াছবিটির কাহিনী লিখেছেন বশীরুল হক এবং চিত্রনাট্য ও সংলাপ লিখেছেন পরিচালক রাজু সিরাজ নিজেই। বশীরুল হক নিবেদিত এবং আঞ্জুমান হক প্রযোজিত এই চলচ্চিত্রে বিভিন্ন চরিত্রে অভিনয় করেছেন কবরী সারোয়ার, বুলবুল আহমেদ, শর্মিলী আহমেদ, আনোয়ার হোসেন প্রমুখ। চলচ্চিত্রটি ৫ম জাতীয় চলচ্চিত্র পুরস্কারে একটি বিভাগে পুরস্কার অর্জন করে।
ভাইয়ের আদুরে বোন রূপা ভালোবেসে বিয়ে করে ডাক্তার আশিককে। কিন্তু বিয়ের রাতেই এক দুর্ঘটনায় মারা যায় আশিক। এই সংবাদ সহজভাবে নিতে পারে না রূপা। সে মানসিকভাবে দুর্বল হয়ে পরে। ভাই আবুল হাসান তাকে মিথ্যে আশ্বাস দেয় যে আশিক ফিরে আসবে। একদিন আশিক আসে কিন্তু সে রূপার স্বামী আশিক না বরং তার মত দেখতে ডাক্তার মাসুদ। রূপা তাকে তার স্বামী ভেবে নেয়। মাসুদ সব জানার পর রূপাকে প্রফেসর কাদেরের চিকিৎসা নেওয়ার জন্য শহরে নিয়ে যেতে বলে। আবুল হাসান রূপাকে নিয়ে শহরে যায়। তারা হোটেলে থাকা শুরু করে যেখানে মাসুদ প্রতিদিন তাকে এসে দেখে যায়। অন্যদিকে মাসুদের স্ত্রী পারুল তা জানতে পেরে হোটেলে এসে আবুল হাসান ও রূপাকে শাসায়। পরে সে তার ভুল বুঝতে পেরে তাদের নিজের বাড়িতে নিয়ে যায়। সেখানে নতুন ঘটনার উদয় হয়।
আরাধনা ছায়াছবিটির সঙ্গীত পরিচালনা করেছেন আলম খান। গীত রচনা করেছেন মুকুল চৌধুরী। গানে কণ্ঠ দিয়েছেন সাবিনা ইয়াসমিন, খুরশিদ আলম, ইন্দ্রমোহন রাজবংশী ও শাম্মী আখতার।
৫ম জাতীয় চলচ্চিত্র পুরস্কার
মৌমা দাস

মৌমা দাস (জন্মঃ ২৪ ফেব্রুয়ারি ১৯৮৪) ভারতের পশ্চিমবঙ্গের একজন খ্যাতনামা টেবিল টেনিস খেলোয়াড়। তার জন্ম এবং বেড়ে ওঠা কলকাতা শহরে। ২০১৩ সালে তিনি অর্জুন পুরস্কার পান। ২০০৪ এথেন্স অলিম্পিকে মৌমা একক এর প্রতিদ্বন্দ্বিতা করেন। তার প্রথম অলিম্পিকে আত্মপ্রকাশের ১২ বছর পর মৈমার দ্বিতীয় বার অলিম্পিকে প্রতিদ্বন্দ্বিতা ২০১৬ রিও অলিম্পিকে।
ডিসেম্বর ২০১৫ সালে কমনওয়েলথ চ্যাম্পিয়নশিপে মৌমা দাস দলগত পদক ছাড়াও এককে রৌপ্যপদক লাভ করেন এবং ভারতীয় টেবিল টেনিস খেলোয়াড়দের মধ্যে সর্বোচ্চ কমনওয়েলথ পদক জয়ের সম্মান লাভ করেন।
এপ্রিল ২০১৫তে হংকং শহরে অনুষ্ঠিত এশিয়ান বাছাইপর্ব টুর্নামেন্টে মৌমা ২০১৬ তে রিও অলিম্পিকে যাওয়ার যোগ্যতা অর্জন করেন। রিও অলিম্পিকে তার অবস্থান ছিল স্বল্পকালীন কারণ মহিলাদের ব্যক্তিগত বিভাগের প্রথম রাউন্ডেই অনেক উপরের র‍্যাংক বিশিষ্ট রোমানীয় খেলোয়াড় ড্যানিয়েলা ডোডিয়ানের কাছে পর্যদুস্ত হন।
সর্বোচ্চ রেকর্ডসমূহ
জম্বু দ্বীপ

জম্বু দ্বীপ পশ্চিমবঙ্গের দক্ষিণ বঙ্গোপসাগরের একটি দ্বীপ। এই দ্বীপটি পশ্চিমবঙ্গের দক্ষিণ চব্বিশ পরগনার অন্তর্গত। দ্বীপটি বকখালি বা ফ্রেজারগঞ্জ থেকে ৮ কিলোমিটার দক্ষিণ-পশ্চিমে অবস্থিত। দ্বীপটি জনমানব শূন্য। সমুদ্রের মাছ আহরণের মৌসুমে অর্থাৎ অকো্টবর- ফেব্রুয়ারি পর্যন্ত জেলেরা মাছ আহরণের জন্য এই দ্বীপে আসে। দ্বীপটি এখন পর্যটন এর প্রধান আকর্ষণ।
অতীতে দ্বীপটিতে নোয়াখালী ও চট্টগ্রাম থেকে জেলেরা মাছ ধরতে আসত ।
তিন দশক আগে একটি মামলার রায়ে সুপ্রিম কোর্টের তরফে জম্বুদীপে মানুষের পা ফেলা বন্ধ করতে বলা হয়েছিল। বাম আমলে তা কার্যকরও হয়। তার জেরে শুঁটকি মাছের কারবারও বন্ধ হয়ে গিয়েছিল অনেকটাই। ব্যবসায়ীরা নামখানা এবং সাগরে এসে ব্যবসা সরিয়ে নেন। তারপর থেকে ফ্রেজারগঞ্জ থানার অধীনে জম্বুদ্বীপ এক রকম পরিত্যক্ত গভীর অরণ্য দ্বীপ হিসেবেই পরিচিত। ফ্রেজারগঞ্জ জেটিঘাট থেকে প্রায় ৪৫ মিনিটে জম্বুদ্বীপ ঘুরে আসা যায়। তবে সেখানে নামার অনুমতি পান না পর্যটকেরা।
২০১৫ সালে রাজ্য সরকার নতুন করে চিন্তা-ভাবনা শুরু করে জম্বুদ্বীপকে নিয়ে। বকখালি, জম্বুদ্বীপ এবং সাগর মিলিয়ে একটি টুরিস্ট সার্কিট তৈরির কথাও চিন্তা করতে বলেছিলেন মুখ্যমন্ত্রী মমতা বন্দ্যোপাধ্যায়। ঠিক হয়, জম্বুদ্বীপে একটি জেটি,একটি শৌচাগার এবং একটি ফুডকোর্ট তৈরি করা হবে। সঙ্গে পর্যটকদের মনোরঞ্জনের জন্য কিছু হরিণও ছাড়া হবে। পরিকল্পনা এগোয় অনেকটাই। রাজ্য স্তরে বেশ কয়েকটি বৈঠক হয়। পরে নগরোন্নয়ন দফতরের কাছে প্রকল্প বাস্তবায়িত করতে ২ কোটি ৭৩ লক্ষ টাকাও পায় জিবিডিএ। কিন্তু তা কাজে লাগছে না। কারণ, ২০১৬ সালে রাজ্য সরকারের তরফে প্রকল্পে ছাড় দেওয়ার জন্য কেন্দ্রীয় পরিবেশ মন্ত্রকের অনুমোদন চাওয়া হয়।
সূত্রের খবর, সমুদ্রের অনেকটাই গভীরে ওই দ্বীপ বলে সেখানে উপকূল নিয়ন্ত্রণ আইন মেনেই এই প্রকল্পে ছাড় দিতে নারাজ কেন্দ্রীয় মন্ত্রক। তাই বাধ্য হয়েই এখন টাকা ফেরত নিয়ে অন্য কোনও প্রকল্পের কাজে লাগানোর তোড়জোড় শুরু করেছে জিবিডিএ। (আনন্দবাজার পত্রিকা, ২২ জানুয়ারি, ২০১৮)
দ্বীপটি সমুদ্র সমতল থেকে মাত্র ১ মিটার উচু। জোয়ারের সময় দ্বীপের কিছু অংশ জলে ডুবে যায়। এই দ্বীপটি গঙ্গার ব-দ্বীপের অংশ।
শহীদ স্মৃতিসৌধ

শহীদ স্মৃতিসৌধ, ইসলামী বিশ্ববিদ্যালয় বাংলাদেশের ১৯৫২ সালের ভাষা আন্দোলন থেকে শুরু করে ১৯৭১ সালের মুক্তিযুদ্ধ পর্যন্ত বাংলাদেশের জন্য যারা শহীদ হয়েছেন, তাদের সম্মান ও স্মৃতি স্মরনার্থে নির্মিত একটি স্থাপত্য। ভাস্কর্যটি ইসলামী বিশ্ববিদ্যালয়ের প্রধান ফটকের পাশে ২০০১ সালে নির্মাণ করা হয়। চিত্রশিল্পী হাশেম খান, লেখক মুনতাসীর মামুন ও স্থপতি রবিউল ইসলাম কর্তৃক প্রণীত মডেল ও স্থাপনা কর্মের ভিত্তিকে এটি নির্মিত করা হয়। এই স্মৃতিসৌধটি বাংলাদেশের বিশ্ববিদ্যালয়গুলোর মধ্যে সবচেয়ে উচু শহীদ স্মৃতিস্তম্ভ। ভাস্কর্যটি নির্মাণে সেই সময়ে ৭০ লক্ষ টাকা লেগেছিলো।
স্থাপত্যটি কুষ্টিয়া জেলার ইবি থানায় অবস্থিত ইসলামী বিশ্ববিদ্যালয় ক্যাম্পাসে অবস্থিত। প্রধান ফটক দিয়ে প্রবেশ করেই হাতের বাম দিকে অবস্থিত, শহীদ স্মৃতিসৌধের পাশেই অবস্থিত একটি ঝর্ণা ও তার পাশে অবস্থিত বিশ্ববিদ্যালয়ের কেন্দ্রীয় শহীদ মিনার।
১৯৯৯ সালের ৫ ডিসেম্বর তৎকালীন প্রধানমন্ত্রী শেখ হাসিনা শহীদ স্মৃতিসৌধের ভিত্তিপ্রস্তর স্থাপন করেন। পরবর্তিতে ২০০১ সালের ২৩ ফেব্রুয়ারি তৎকালীন শিক্ষামন্ত্রী এ এস এইচ কে সাদেক এর শুভ উদ্বোধন করা হয়। ২০২২ সালের স্বাধীনতা দিবসে স্মৃতিসৌধে ফুল দিতে গিয়ে আওয়ামীপন্থি দুইটা শিক্ষক সংগঠন বঙ্গবন্ধু পরিষদ ইসলামী বিশ্ববিদ্যালয় শাখা ও বঙ্গবন্ধু পরিষদ শিক্ষক ইউনিট একে অপরের সাথে মারামারিতে জড়িয়ে পরে, প্রায় ২০ মিনিট ধরে হাতাহাতি হয়, ঘটনাটি নানামহল থেকে ব্যাপকভাবে সমালোচিত হয়। এছাড়াও একই বছরের বিজয় দিবসে বেদিতে ফুল দিতে গিয়ে ছাত্রলীগ কর্মচারীগণ সংঘর্ষে জড়িয়ে পরেন।
স্থাপত্যটির মূল বেদী ৩ ফুট ৯ ইঞ্চি থেকে ৫ ফুট ৯ ইঞ্চি পর্যন্ত রয়েছে। এর উপরে ৭১ ফুট উঁচু লাল রঙের ইটের খিলানের মত করে চত্বর রয়েছে। মূল বেদির উপরে বিশ্ববিদ্যালয়ের বিভিন্ন সাংস্কৃতিক আয়োজন হয়ে থাকে। মূল বেদির মাঝখানে ২১ ফুট উচ্চতার জাতীয় পতাকার দণ্ড রয়েছে। স্থাপত্যের দুই পাশে ১০ ফুট উচ্চতার, ৩৮ ফুট ৬ ইঞ্চি প্রশস্ত নিয়ে দেয়ালচিত্র রয়েছে।
ভাস্কর্যটি ১৯৫২ সালের ভাষা আন্দোলন থেকে শুরু করে ১৯৭১ সাল পর্যন্ত বাংলাদেশে মূলধারার যত আন্দোলন হয়েছে, সেইসব স্মৃতিচারণ ও সেই সকল বিপ্লবীদের স্মরণ করতে নির্মিত হয়েছে। স্থাপত্যটির দেয়াল চিত্রে মুক্তিকামি মানুষদের বিদ্রোহী বাক্যলাপ গুণী ব্যাক্তিদের কণ্ঠে বর্ণিত হয়েছে। আর দেয়ালদুটিতে মাছ, পাখি, একতারা, শাপলাসহ বিভিন্ন ফুল ও পাতার নকশা দেয়ালচিত্রে অঙ্কিত রয়েছে যা এদেশের সংস্কৃতিকে তুলে ধরেছে।
দেয়ালচিত্রে রবীন্দ্রনাথ ঠাকুর, কাজী নজরুল ইসলাম, লালন শাহ, মীর মশাররফ হোসেন, পাগলা কানাই ও শেখ মুজিবুর রহমানের বাণী খোদিত রয়েছে।
অবতার সিং (জুডোকা)

অভতার সিং (জন্ম: ৩ এপ্রিল ১৯৯২) একজন ভারতীয় জুডোকা, যিনি ব্রাজিলের রি দি জেনেরিও শহরে অনুষ্ঠিত ২০১৬ গ্রীষ্মকালীন অলিম্পিকে প্রতিদ্বন্দ্বিতা করার জন্য যোগ্যতা অর্জন করেছেন।
অভতার সিং ১৯৯২ সালের ৩ এপ্রিল ভারতের পাঞ্জাব রাজ্যের গুরুদাসপুরে জন্মগ্রহণ করেন। তিনি তার পরিবারের সাথে কোথে ঘুরালা গ্রামে তার পিতার ফার্মে প্রাথমিক জীবন অতিবাহিত করেন। সিং বর্তমানে পাঞ্জাব পুলিশ বিভাগে সহকারী সাব ইন্সপেক্টর হিসাবে কর্মরত আছেন।
অবতার সিং স্কটল্যান্ডের গ্লাসগোতে অনুষ্ঠিত ২০১৪ কমনওয়েলথ গেমসে ভারতের প্রতিনিধিত্ব করেন। তিনি পুরুষদের মিডলওয়েট বিভাগে প্রতিদ্বন্দ্বিতা করে ১৬ জনের পর্বে স্কটল্যান্ডের রৌপ্য পদক বিজয়ী ম্যাথিউ পার্সির নিকট পরাজিত হন।
ভারতীয় ফেডারেশনের সাথে সমস্যার ও আর্থিক সংকটের কারণে সিং ২০১৫ থেকে ২০১৬ সালে মাত্র ছয়টি ইভেন্টে অংশগ্রহণ করেছে। ২০১৬ তুরস্কে গ্রান্ড প্রিক্স ইভেন্টে অংশগ্রহণে, তুরস্ক সফরের বিমান টিকেটের টাকা জন্য তার পিতা মাতা তাদের লাইফ সেভিংয়ের টাকা দেন। ২০১৬ দক্ষিণ এশীয় গেমসে তিনি ৯০ কেজি বিভাগে প্রতিদ্বন্দ্বিতা করেন। সেখানে তিনি নেপালের সঞ্জয় রানা ও বাংলাদেশের জাহাঙ্গীর আলমকে পরাজিত করে ফাইনালে উঠেন এবং ফাইনালে ৪৯ সেকেন্ড সময় নিয়ে আফগানিস্তানের মোহাম্মদ কাকরকে পরাজিত করে স্বর্ণ পদক জিতেন। ২০১৬ সালের এপ্রিলে উজবেকিস্তানের তাসখন্দে অনুষ্ঠিত এশিয়ান জুডো চ্যাম্পিয়নশিপে সিং ইরানি জুডোকা সায়েদ মোরারিকে পরাজিত করে সেমিফাইনালে উঠেন কিন্তু সেমিফাইনালে চীনা জুডোকা জিংজাও জেনের নিকট পরাজিত হন এবং স্কোরে পঞ্চম স্থান অর্জন করেন।
২০১৬ বিশ্ব র্যাঙ্কিংয়ে অবতার সিং ২০০ থেকে ৭৯ এ উঠে আসে, যা তার জন্য যথেষ্ট ছিল ২০১৬ রিও অলিম্পিকে পুরুষদের ৯০ কেজি বিভাগে এশিয়া মহাদেশের কোঠা পাওয়ার জন্য।
রিও অলিম্পিক ২০১৬ ছিল অবতার সিংয়ের প্রথম অলিম্পিক গেমসে প্রতিদ্বন্দ্বিতা, যাতে তিনি শরণার্থী অলিম্পিক জুডোকা পোপল মাইসেঙ্গার নিকট ৯০ কেজি বিভাগের প্রথম রাউন্ডেই পরাজিত হন।
আঞ্চলিক পরিবহন কর্তৃপক্ষ

আঞ্চলিক পরিবহন কর্তৃপক্ষ অথবা আঞ্চলিক পরিবহন দপ্তর (RTO/RTA) ভারত সরকার কর্তৃক পরিচালিত একটি সরকারি কর্তৃপক্ষ। এই সংস্থাটি ড্রাইভার সংক্রান্ত তথ্য রক্ষণাবেক্ষণ করা এবং ভারতের বিভিন্ন রাজ্যের যানবাহন নিবন্ধন সম্বন্ধীয় তথ্য সংরক্ষণের কজে নিযুক্ত। এছাড়াও সংগঠনটি ড্রাইভিং লাইসেন্স প্রদান করা, গাড়ি শুল্ক সংগ্রহ করা (যা সড়ক শুল্ক নামেও পরিচিত) এবং ব্যক্তিগতকৃত নিবন্ধীকরণের বিক্রি ইত্যাদিও কর্তৃপক্ষেের দায়িত্ব।
সেই সাথে, যানবাহনের বীমা পরিদর্শন এবং যানবাহন উৎপাদিত দূষণ প্রতিরোধও আঞ্চলিক পরিবহন কর্তৃপক্ষের কাজ।
আঞ্চলিক পরিবহন কর্তৃপক্ষ, শুল্ক আদায় করেনি এমন যানবাহন শনাক্ত করে, এবং ভারতের বিভিন্ন রাজ্যে প্রবেশকরী গাড়ির মালিকদেরও চিহ্নিত করে অথবা যারা নির্ধারিত গতির চাইতে জোরে গাড়ি চালাই গতি ক্যামেরা দ্বারা তাঁদেরকেও চিহ্নিত করা হয়।
বর্তমানে, গাড়ি সংক্রান্ত অপরাধ কমাতে এবং ব্যক্তি নিরাপত্তা উন্নত করতে "উচ্চ সুরক্ষা মূলক নিবন্ধন ফলক"(HSRP)-এর প্রচলন করা হয়েছে। গাড়ি সম্বন্ধিত চোরাই কারবার থেকে নিবৃত্তি পেতেও এই ব্যবস্থাটির সাহায্য নেওয়া যায়।
যদি যানবাহন নিবন্ধন সনদ চুরি হয়ে যায়, হারিয়ে যায়, লেখা খারাপ হয় অথবা সেটি যদি ছিঁড়ে যায় তাহলে গাড়ির মালিক তাঁর সনদের অণুলিপি পেতে সংশ্লিষ্ট আ,প, দপ্তরে আবেদন করতে পারেন। প্রথম দুটি কারণের ক্ষেত্রে পরিবহন আধিকারী কর্তৃক একটি অভিযোগ সংশ্লিষ্ট এলাকার থানাতে দায়ের করা হয়। প্রচলিত রীতি অনুযায়ী কাজ শেষ হওয়ার পর, মালিককে ২৬নং ফর্ম এবং পুলিশ সার্টিফিকেট সহ প্রয়োজনীয় কাগজপত্র নিবন্ধন কর্তৃপক্ষের কাছে জমা দিতে হয়; এর পর মালিককে নিবন্ধন সনদের অণুলিপি প্রদান করা হয়।
কূটনৈতিক এবং অধিনায়কীয় যানবাহন সমূহ, আঞ্চলিক পরিবহন কর্তৃপক্ষ কর্তৃক নিবন্ধিত করা থাকে।
ভারতে আ,প,ক (RTO) প্রতিদিন দুর্নীতিগ্রস্ত হচ্ছে বলে কুখ্যাতি ছড়িয়ে পড়েছে এবং ঘুষ নেওয়া "প্রতিদিনের প্রপঞ্চ" হয়ে দাঁড়িয়েছে।
২০১৪ সালে, কেন্দ্রীয় পরিবহন মন্ত্রী নিতিন গডকরি, সংস্থাটির দুর্নীতি দমন করতে এর বিভিন্ন ফাংশন অনলাইন করার প্রস্তাব উপস্থাপন করেন।
সিঙ্গাশোলপুর ইউনিয়ন

সিঙ্গাশোলপুর ইউনিয়ন বাংলাদেশের নড়াইল সদর উপজেলার একটি ইউনিয়ন।
সিঙ্গাশোলপুর ইউনিয়নটি জেলা সদর থেকে 14 কি.মি. দক্ষিণ-পূর্বে অবস্থিত। সিঙ্গাশোলপুর ইউনিয়নের উত্তরে কলোড়া ও ভদ্রবিলা ইউনিয়ন, পূর্বে ভদ্রবিলা ও কালিয়া উপজেলার চাচুড়ি ইউনিয়ন, পশ্চিমে বিছালী ইউনিয়ন। এই ইউনিয়নের আয়তন ১৫.৩০ বর্গ কি.মি.।
সিঙ্গাশোলপুর ইউনিয়নটি ১০টি গ্রামের সমান্বয় গঠিত; এগুলো হলোঃ নলদীর চর,খলিসাখালী, গোবরা, শুভারঘোপ, বড়গাতী, বড়কুলা, সিংগা, শোলপুর, চুনখোলা, তারাপুর।
এই ইউনিয়নে শিক্ষার হারঃ ৬৪%।
এখানে রয়েছেঃ
প্যারাসেল দ্বীপপুঞ্জ

প্যারাসেল দ্বীপপুঞ্জ হল দক্ষিণ চীন সাগরের মাঝে একটি ক্ষুদ্র দ্বীপপুঞ্জ। এই দ্বীপপুঞ্জটি নিয়ে চীন, তাইওয়ান ও ভিয়েতনামের মাঝে বির্তক রয়েছে। এই বির্তক আরও বেড়েছে যখন চীন তার সেনাবাহিনী পাঠিয়ে দ্বীপপুঞ্জটি দখল নেয়। এই দ্বীপপুঞ্জটি ১৩০ এর মত কোরাল দ্বীপ দ্বারা গঠিত। দ্বীপপুঞ্জটির মোট ক্ষেত্র ফল ১৫,০০০ বর্গ কিলোমিটার (সমুদ্র ক্ষেত্র সহ) এবং স্থলভাগ ৭.৭ বর্গ কিলোমিটার। এই দ্বীপপুঞ্জের বড় দ্বীপ গুলি হল উডয় দ্বীপ, রকি দ্বীপ, ট্রিটোন দ্বীপ প্রভৃতি।
প্যারাসেল দ্বীপপুঞ্জটিকে চীন, ভিয়েতনাম ও তাইওয়ান নিজেদের এলাকা বলে দাবি করেছে। বর্তমানে দ্বীপপুঞ্জটি চীন এর অধীনে রয়েছে। এক সময় এই দ্বীপপুঞ্জটি ভিয়েতনামের অধীনে ছিল। কিন্তু চীন তা বল পূর্বক দখল করে নেয়। এরপর দ্বীপপুঞ্জের বিভিন্ন দ্বীপে সামরিক পরিকাঠামো গড়তে থাকে যা অন্য দুই প্রতিপক্ষ মেনে নিতে পারেনি। পরবর্তীতে চীন এই দ্বীপপুঞ্জকে ও তার চার পাশের সমুদ্র এলাকা এবং দক্ষিণ চীন সাগরের সিংহ ভাগ এলাকা নিজেদের বলে দাবি করতে থাকে। বর্তমানে এই দ্বীপপুঞ্জটি নিয়ে চীন ও ভিয়েতনাম এর বিবাদ চরম আকার নিয়েছে।
তরঙ্গশীর্ষ গুণনীয়ক

তরঙ্গশীর্ষ গুণনীয়ক (ইংরেজিতে "ক্রেস্ট ফ্যাক্টর") হলো দিকপরিবর্তী তড়িৎপ্রবাহ বা শব্দতরঙ্গের সর্বোচ্চ মান ও কার্যকরী মানের অনুপাত। তরঙ্গশীর্ষ গুণনীয়ক ১ বোঝায় কোনো সর্বোচ্চ মান নেই, যেমন একমুখী প্রবাহ। 
C = 
শব্দবিজ্ঞানে ক্রেস্ট ফ্যাক্টর ডেসিবেলে প্রকাশ করা হয়।
উচ্চ তরঙ্গশীর্ষ গুণনীয়কবিশিষ্ট মডুলেশন কৌশলের চেয়ে কম তরঙ্গশীর্ষ গুণনীয়কবিশিষ্ট মডুলেশন কৌশল প্রতি সেকেন্ডে অধিক বিট প্রেরণ করে। 
অর্থোগনাল ফ্রিকোয়েন্সি-ডিভিশন মাল্টিপ্লেক্সিং-এর বড় সমস্যা হলো উচ্চ তরঙ্গশীর্ষ গুণনীয়ক। এর তরঙ্গশীর্ষ গুণনীয়ক কমানোর জন্য অনেক কৌশল প্রস্তাব করা হয়েছে।
কালিয়াবড় লোকসভা কেন্দ্র

কলিয়াবর লোকসভা কেন্দ্র উত্তর-পূর্ব ভারতের আসাম রাজ্যের ১৪টি লোকসভা আসনের মধ্যে অন্যতম।
কলিয়াবর লোকসভা কেন্দ্র নিম্নলিখিত বিধানসভা খণ্ডসমূহ নিয়ে গঠিত:
ডাব্লিউডাব্লিউই উইমেন্স চ্যাম্পিয়নশিপ

ডাব্লিউডাব্লিউই উইমেন্স চ্যাম্পিয়নশিপ হলো ডাব্লিউডাব্লিউই-এর একটি পেশাদারি কুস্তি চ্যাম্পিয়নশিপ। এটি ডাব্লিউডাব্লিউই কর্তৃক আয়োজিত একমাত্র নারী চ্যাম্পিয়নশিপ। এটি বর্তমানে "স্ম্যাকডাউন" ব্রান্ডের অধীনে রয়েছে। এটি ডাব্লিউডাব্লিউই এর প্রধান রোস্টারের জন্য দুটি মহিলাদের ওয়ার্ল্ড চ্যাম্পিয়নশিপের, সাথে র- এ উইমেন্স ওয়ার্ল্ড চ্যাম্পিয়নশিপের একটি। বর্তমান চ্যাম্পিয়ন হলেন বেইলি , যিনি তার দ্বিতীয় রাজত্বে রয়েছেন। তিনি ৮ এপ্রিল, ২০২৪-এ রেসলম্যানিয়া এক্সএল-এ ২য় দিনে ইয়ো স্কাই-কে হারিয়ে চ্যাম্পিয়নশিপ জিতেছিলেন।
এটি ডাব্লিউডাব্লিউই ডিভাস চ্যাম্পিওনশিপ এর অবসর গ্রহণের পর উন্মুক্ত হয় এবং লিটা রেসেল্মেনিয়া৩২ এ এটির উদ্বোধন করেন।
 27, 2025 অনুযায়ী, দুইজন নারী এই বেল্টটির চ্যাম্পিয়ন হয়েছে। শার্লট হল উদ্বোধনী চ্যাম্পিয়ন, তিনি ৩রা এপ্রিল ২০১৬-এ রেসলম্যানিয়া ৩২-এ সাশা ব্যাংকস এবং বেকি লাইঞ্চ-কে হারিয়ে প্রথম নারী হিসেবে ডাব্লিউডাব্লিউই উইমেন্স চ্যাম্পিয়ন হন; তার রাজত্ব ছিল ১১৩ দিন।
বর্তমান চ্যাম্পিয়ন বেইল এটা তার প্রথম রাজত্ব। ১৩ ফেব্রুয়ারি, ২০১৭-এ "ডাব্লিউডাব্লিউই র"-তে তিনি শার্লট ফ্লেয়ারকে হারিয়ে ডাব্লিউডাব্লিউই র নারী চ্যাম্পিয়ন হন।
ভৃগু কাশ্যপ

ভৃগু কাশ্যপ অসমের একজন বিখ্যাত কণ্ঠশিল্পী। তিনি অল্প বয়সেই তার কন্ঠের দ্বারা অসমবাসীকে মুগ্ধ করেছেন। তিনি প্রধানত অসমীয়া গান গেয়েছেন। তার জনপ্রিয় গান অটোয়ালা মই।
২০১৬ সালের ৮ মে অসমের জনপ্রিয় গায়ক প্রিয়ঙ্কা ভরালী দিসপুর থানায় ভৃগু কাশ্যপ ও অন্যান্য ৫ জনের বিরুদ্ধে এফ.আই.আর দাখিল করেন। তথ্য প্রযুক্তি আইন ২০০০, ধারায় পুলিশ অভিযোগটি নথিভুক্ত করেন।
প্রিয়ঙ্কা জানান যে তিনি ২৬ এপ্রিল বিহু অনুষ্ঠানে ব্যস্ত ছিলেন। সেইদিন তার বন্ধুর ফোনের মাধ্যমে জানতে পারেন যে তার ২টি ফটো কম্পিউটার এডিটিং করে হোয়াটস্‌আ্যাপে আপলোড করা হয়েছে। তিনি সাংস্কৃতিক অনুষ্ঠানে ব্যস্ত থাকায় তৎক্ষণাৎ গুয়াহাটি উপস্থিত হতে পারেননি। পরেরদিন কিছু দুষ্ট ব্যক্তি এই ফটো পুনরায় ফেসবুকে আপলোড করে।
২ দিন পর তিনি গুয়াহাটি ফিরে এসে জানতে পায় যে ভৃগু পুনরায় আরো ২টি কম্পিউটার এডিটিং ফটো ফেসবুকে আপলোড করেছে। প্রিয়ঙ্কা আরও প্রকাশ করেন যে তিনি বিগত ৪বৎসর ধরে ভৃগুর সহিত পরিচিত। ভৃগু একজন কণ্ঠশিল্পী ও তিনিও তার সঙ্গে গান গেয়েছিলেন। তার পরিবার ভৃগুর সহিত পরিচিত।
মোহাম্মদপুর সরকারি উচ্চ বিদ্যালয়

মোহাম্মদপুর সরকারি উচ্চ বিদ্যালয় মোহাম্মদপুর, ঢাকা, বাংলাদেশে অবস্থিত একটি স্কুল। এটি হুমায়ূন রোডে অবস্থিত একটি ঐতিহ্যবাহী শিক্ষাপ্রতিষ্ঠান।
এই স্কুলটি ১৯৬৭ সালে প্রতিষ্ঠিত এবং বাংলা মাধ্যমে জাতীয় শিক্ষাক্রম অনুসরণ করে।
স্কুলটি ১ম থেকে ১০ম শ্রেণি পর্যন্ত শিক্ষার্থীদের তালিকাভুক্ত করে বিদ্যালয়টি দুটি শিফটে পরিচালনা করে: সকাল ও দিন। ক্লাস 1 থেকে 10 এর শিক্ষার্থীরা মর্নিং শিফটে পড়তে পারেন। তবে ডে শিফটে, এটি কেবলমাত্ত ৬ষ্ঠ থেকে দশম শ্রেণীর জন্য। স্কুলে 1 থেকে 5 ক্লাসের অতিরিক্ত বেসরকারী বিভাগ রয়েছে শিক্ষার্থীরা অতিরিক্ত শিফট থেকে পাস করে, সরাসরি ডে শিফটে ভর্তি হতে পারে। প্রতি বছর পিইসি, জেএসসি ও এসএসসি পরীক্ষায় প্রায় অর্ধশতাধিক শিক্ষার্থী বিজ্ঞানের প্রায় অর্ধেক এবং ব্যবসায় শিক্ষা অর্ধশত পরীক্ষায় অংশ নেন
মাধ্যমিক ও উচ্চশিক্ষা অধিদপ্তরের নিয়ন্ত্রণে শহরের সরকারী বিদ্যালয়ের ভর্তির লটারি নেওয়া হয়। ভর্তি প্রক্রিয়ায় তীব্র প্রতিযোগিতা নেই। শিক্ষার্থীদের লটারির মাধ্যমে এই স্কুলে অধ্যয়নের জন্য নির্বাচিত করা হয়। সাধারণত শিক্ষার্থীরা 1,6 ও 9 ক্লাসে ভর্তি হয় তবে কোনও শূন্যপদ তৈরি করা হলে অন্যান্য ক্লাসে ভর্তি বিবেচনা করা যেতে পারে। ভর্তি পরীক্ষা সাধারণত বার্ষিক পরীক্ষার পরে ডিসেম্বরে নেওয়া হয়।
সুশৃঙ্খল মন ও আনুগত্য তৈরিতে, প্রতিদিন শিক্ষা কার্যক্রমের পূর্বে সমাবেশ হয়ে থাকে।
১ম থেকে ১০ম শ্রেণি পর্যন্ত স্কুলের পোশাক হছে সাদা সার্টের সাথে নেভী ব্লু হাফ প্যান্ট এবং সাদা জুতা।
বছরে দুটি পার্বিক পরীক্ষা অনুষ্ঠিত হয়ে থাকে।
প্রত্যেক শিক্ষার্থীকে শ্রেয় থেকে স্রেয়তর তৈরির উদ্দেশে, একটি আলোচনা সভা অনুষ্ঠিত হয়ে থাকে যেখানে শিক্ষার্থীদের সমস্যা এবং তা প্রতিকারের উপায় সম্পর্কে আলোচনা করা হয়ে থাকে।
গ্রন্থাগারটিতে অনেক প্রাচীন ও আধুনিক বই রয়েছে যা সব জায়গায় সহজে পাওয়া যায়না।
ম্যাগাজিনের নাম উদ্দীপন। ম্যাগাজিনটি প্রতি বছর নিয়মিত প্রকাশিত হয় না। এটি প্রতি 4 বছর পরে প্রকাশিত হয়। স্কুল ম্যাগাজিনটি বিদ্যালয়ের বৃদ্ধির ঐতিহাসিক দলিল। এটি শিক্ষার্থীদের ভবিষ্যতের প্রজন্মকে তাদের স্কুল নির্মিত ঐতিহ্য সম্পর্কে অবহিত করে। এই মূল্যবান প্রকাশটি সেই সুযোগটি যা শিক্ষার্থীদের তাদের সৃজনশীল প্রতিভা প্রদর্শনের জন্য প্রয়োজন। একাডেমিক অধ্যয়নের পাশাপাশি শিক্ষার্থীদের গেমস এবং অ্যাথলেটিকস, আর্ট অ্যান্ড ক্রাফ্ট, সায়েন্স ক্লাব, নাটক ও অন্যান্য বিভিন্ন ক্রিয়াকলাপে উত্সাহ দেওয়া হয়। এগুলি স্কুলের বছরগুলিকে আকর্ষণীয় এবং মনে রাখার মতো করে তোলে। তবে বিতর্ক, শ্রুতিমধুরতা এবং প্রবন্ধ লেখার প্রতিযোগিতার মতো বৌদ্ধিক ক্রিয়াকলাপ খুব কমই পাওয়া যায়। স্কুল ম্যাগাজিনটি স্কুলের ক্রিয়াকলাপের উইন্ডো। শিক্ষকদের যথাযথ উদ্যোগ শিক্ষার্থীদের দৃষ্টিভঙ্গি এবং মত প্রকাশের ক্ষেত্রে উন্নতি করতে সহায়তা করতে পারে যা ম্যাগাজিনের মানকে আরও বাড়িয়ে তুলবে।
অত্র বিদ্যালয়ের শিক্ষার্থীরা খেলাধুলায় অংশ নিয়ে থাকে।
ফ্যানডম (ওয়েবসাইট)

ফ্যানডম হলো একটি উইকি হোস্টিং সেবা প্রদানকারী মার্কিন প্রতিষ্ঠান। ২০০৬ সালের পূর্ব পর্যন্ত এটি উইকিসিটিস এবং পরবর্তী ২০১৬ সাল পর্যন্ত এটি উইকিয়া নামে পরিচিত ছিলো। ২০০৪ সালে উইকিপিডিয়ার সহপ্রতিষ্ঠাতা জিমি ওয়েলস ও অ্যাঞ্জেলা বীসলে এটি প্রতিষ্ঠা করেন।
ফ্যানডম, উইকিপিডিয়ার মতো উন্মুক্ত উইকি সফটওয়্যার মিডিয়াউইকি ব্যবহার করে থাকে। ফ্যানডম ইনকর্পোরেটেড তাদের ওয়েবসাইটের বিজ্ঞাপন ও কনটেন্ট বিক্রির মাধ্যমে আয় করে থাকে, যেখানে অধিকাংশ ব্যবহারকারীরা তাদের কনটেন্টসমূহ কপিলেফট লাইসেন্সের অধীনে প্রকাশ করে থাকে। এছাড়াও কোম্পানিটি ফ্যানডমের এডিটোরিয়াল প্রকল্প, পপ-সংস্কৃতি ও গেমিং নিউজও পরিচালনা করে থাকে।
অধিকাংশ উইকিসমূহ ফ্যানডম ডক কম ডোমেইনের অধীনে হোস্টকৃত, কিন্তু কিছু উইকিসমূহ উইকিয়া ডট অর্গ ডোমেইনের অধীনে হোস্ট করে থাকে।
ঙ্গাগ-দ্বাং-রিন-ছেন

ঙ্গাগ-দ্বাং-রিন-ছেন () ১৭০৩ খ্রিষ্টাব্দ থেকে ১৭০৬ খ্রিষ্টাব্দ পর্যন্ত তিব্বতের রাজপ্রতিনিধি ছিলেন।
ঙ্গাগ-দ্বাং-রিন-ছেন তিব্বতের রাজপ্রতিনিধি সাংস-র্গ্যাস-র্গ্যা-ম্ত্শোর () জ্যৈষ্ঠ পুত্র ছিলেন। ১৭০৩ খ্রিষ্টাব্দে সাংস-র্গ্যাস-র্গ্যা-ম্ত্শো তিব্বতের রাজপ্রতিনিধির পদ থেকে অবসর নেন ও তার উত্তরাধিকারী হিসেবে এই পদে ঙ্গাগ-দ্বাং-রিন-ছেনকে দায়িত্ব প্রদান করেন। কোশোত মঙ্গোল নেতা ল্হাজাং খানের এবং সাংস-র্গ্যাস-র্গ্যা-ম্ত্শোর মধ্যে বিবাদের ফলে ল্হাজাং খান ১৭০৬ খ্রিষ্টাব্দে তাকে হত্যা করেন এবং ষষ্ঠ দলাই লামা সহ ঙ্গাগ-দ্বাং-রিন-ছেনকে তিব্বত থেকে নির্বাসিত করে বেইজিং পাঠিয়ে দেন। ষষ্ঠ দলাই লামা পথেই মারা গেলেও ঙ্গাগ-দ্বাং-রিন-ছেন মঙ্গোলিয়ার দোলোন-নোর নামক স্থানে বসবাস শুরু করেন। ১৭১৭ খ্রিষ্টাব্দে তিনি তিব্বতের আমদো অঞ্চলে ফিরে আসেন ও সেখানে সপ্তম দলাই লামার সঙ্গে তার সাক্ষাৎকার ঘটে। তার পরবর্তী জীবন সম্বন্ধে বিশেষ কিছু জানা যায় না।
ত্শুল-খ্রিম্স-দার-র্গ্যাস (সাতাত্তরতম গানদেন ত্রিপা)

ত্শুল-খ্রিম্স-দার-র্গ্যাস () তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের সাতাত্তরতম দ্গা'-ল্দান-খ্রি-পা বা প্রধান ছিলেন।
ত্শুল-খ্রিম্স-দার-র্গ্যাস তিব্বতের খাম্স অঞ্চলের স্পোম-'বোর () নামক স্থানে জন্মগ্রহণ করেন। তিনি গ্যুতো তন্ত্র মহাবিদ্যালয়ে শিক্ষালাভ করেন। পরবর্তীকালে তিনি এই মহাবিদ্যালয় ছাড়াও দ্গা'-ল্দান বৌদ্ধবিহারের শার-র্ত্সে () মহাবিদ্যালয়ের প্রধানের দায়িত্ব লাভ করেন। ১৮৫৯ খ্রিষ্টাব্দে তিনি দ্গা'-ল্দান বৌদ্ধবিহারের সাতাত্তরতম প্রধান হিসেবে নির্বাচিত হন এবং তিন বছর এই পদে থাকেন।
'জাম-দ্ব্যাংস-দাম-ছোস

'জাম-দ্ব্যাংস-দাম-ছোস () তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের আটাত্তরতম দ্গা'-ল্দান-খ্রি-পা বা প্রধান ছিলেন।
'জাম-দ্ব্যাংস-দাম-ছোস তিব্বতের খাম্স অঞ্চলের র্গ্যাল-রোং () নামক স্থানে জন্মগ্রহণ করেন। তিনি গ্যুমে তন্ত্র মহাবিদ্যালয়ে শিক্ষালাভ করেন। পরবর্তীকালে তিনি এই মহাবিদ্যালয় ছাড়াও দ্গা'-ল্দান বৌদ্ধবিহারের ব্যাং-র্ত্সে () মহাবিদ্যালয়ের প্রধানের দায়িত্ব লাভ করেন। ১৮৬১ খ্রিষ্টাব্দে তিনি দ্গা'-ল্দান বৌদ্ধবিহারের আটাত্তরতম প্রধান হিসেবে নির্বাচিত হন এবং সাত বছর এই পদে থাকেন।
ব্লো-ব্জাং-স্ব্যিন-পা (গানদেন ত্রিপা)

ব্লো-ব্জাং-স্ব্যিন-পা () তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের উনআশিতম দ্গা'-ল্দান-খ্রি-পা বা প্রধান ছিলেন।
ব্লো-ব্জাং-স্ব্যিন-পা তিব্বতের খাম্স অঞ্চলের স্নাং-ব্জাং () নামক স্থানে জন্মগ্রহণ করেন। যৌবনে তিনি দ্গা'-ল্দান বৌদ্ধবিহারের শার-র্ত্সে () মহাবিদ্যালয়েএবং গ্যুতো তন্ত্র মহাবিদ্যালয়ে শিক্ষালাভ করেন। পরবর্তীকালে তিনি এই দুই মহাবিদ্যালয়ের প্রধানের দায়িত্ব লাভ করেন। ১৮৬৭ খ্রিষ্টাব্দে তিনি দ্গা'-ল্দান বৌদ্ধবিহারের উনআশিতম প্রধান হিসেবে নির্বাচিত হন এবং চার বছর এই পদে থাকেন।
ওয়াদ

"'ওয়াদ" (আরবী: ود‎) প্রাকইসলামী যুগের একজন উপাস্য দেবতা। ওয়াদ ছিলেন মিনীয় প্যাগানদের চাঁদের দেবতা। সাপকে ওয়াদের প্রতীক হিসেবে বিশ্বাস করা হতো। ইসলামের পবিত্র ধর্মগ্রন্থ আল কুরআনে [নুহ] এর সময়ে ওয়াদের কথা বলা হয়েছে।
আর তারা বলেছিলো- "তোমরা দেবদেবীকে কিছুতেই পরিত্যাগ করো না, আর পরিত্যাগ করো না ওয়াদকে, এবং সুওয়াকে না, আর নয় ইয়াগুস ও ইয়াউক এবং নসরকে।" সুরা নুহ(২৩ আয়াত)
মক্কা বিজয়ের পর মুহাম্মদ (সঃ০ এর নির্দেশ খালিদ বিন ওয়ালিদ ওয়াদের মন্দির ধ্বংস করে দেন। মন্দির ধ্বংসে যারা বাঁধা দেন তিনি তাদেরকে হত্যা করেন।
হিশাম ইবনে আল কালবি লিখিত কিতাব আল-আসনাম (দেবতাদের বই) এ ওয়াদের কথা বর্ণনা করা হয়েছে।
রুদ

রূদ প্রাক ইসলামী যুগে উত্তর আরবের গোত্রসমূহের উপাস্য দেবতা ছিলেন। রুদ ছিলেন রক্ষক দেবতা। রুদ সম্পর্কে সব থেকে প্রাচীন উদ্ধৃতি পাওয়া যায় এশহ্রাদ্দোন এর লিপিতে। তিনি ৬৮১-৬৬৯ খিস্টপূর্বাব্দে আশারীয় সাম্রাজ্যের শাসক ছিলেন। রুদের নাম মূল আক্কাদীয় Ru-ul-da-a-a-ú থেকে ইংরেজিতে অনুবাদ করা হয়েছে এবং আরবদের দেবতা হিসেবে উল্লেখ করা হয়েছে। আরামিয় পুঁথিতে তাকে "অশ্রু" হিসেবে উল্লেখ করা হয়েছে। সিরীয় দেবতা রেশেপের সাথে অশ্রু/রুদকে তুলনা করা হয়। কারণ রেশেপও ছিলেন রক্ষাকারী দেবতা।
খ্রিস্টপূর্বাব্দ ৯ম থেকে ৪র্থ শতকে দক্ষিণ আরবীয় রাজ্য আওসান, মাঈন, কাতাবান এবং হাদরামাওত এ সূর্য, চন্দ্র এবং শুক্র গ্রহের দেবতাদের সমুন্বয়ে ত্রি-ঈশ্বর ধারণা প্রচলিত ছিলো। শুক্র দেবতার আশতারতে, সূর্য দেবতা ইয়াম এবং চন্দ দেবতা ওয়াদ (আমম, সিন)। নজদ এলাকায় প্রচলিত ভাষায় কথ্যরূপে রুদের ব্যবহার দেখে সহজেই অনুমান করা যায় যে সকল ভালো এবং মন্দে কীভাবে রূদের নাম ব্যবহার করা হত। কিছু কিছু পুঁথিতে রুদকে উদ্ধৃতি করা হয়েছে এভাবে, "by Ruda are we" এবং "by Ruda is weeping"।
বনু আউস

বানু আউস (আরবী: بنو أوس অর্থ আউস বংশধর)৷এ গোত্রের বিখ্যাত একজন ব্যক্তির নাম ছিল আউস৷ তার নামে এ গোত্রটি বনু আউস নামে প্রসিদ্ধি পায়৷ বনু আউস মদিনার আরব গোত্রসমূহের মধ্যে প্রধান একটি গোত্র। মুহাম্মদ সাল্লাল্লাহু আলাইহি ওয়াসাল্লাম ও তার সহচরগণ হিজরত করে মদীনা যাওয়ার পর বানু আউস এবং বানু খাযরাজ (মদীনার আরেকটি গোত্রের নাম) তাদেরকে সর্বপ্রকার সাহায্য সহযোগীতা করেন৷ ফলে মুহাম্মাদ সাল্লাল্লাহু আলাইহি ওয়াসাল্লাম খুশি হয়ে এ উভয় গোত্রকে আন্সার উপাধিতে ভূষিত করেন৷ আনসার অর্থ সাহায্যকারীবৃন্দ। আউস ও খাযরাজ দুভাই ছিলেন৷ তাদের বাবার নাম হারিসা বিন ছা'লাবা(তিনি জাফনা উপগোত্রের একটি শাখাগোত্র বানু সালাবা এর প্রধান গোত্রপতি ও বানু ক্বায়লাহ শাখাগোত্রের সর্দার ছিলেন)৷ আর মায়ের নাম ক্বায়লাহ বিনতে কাহিল৷ মায়ের নামে এ দুগোত্র কে একত্রে বানু ক্বায়লাহ ( بنو قيلة) নামেও ডাকা হতো।
এ গোত্রের নামকরণ গোত্রের প্রথম ব্যক্তি আউস বিন হারেছা এর নামে। আউসের আঠারোতম ঊর্ধ্বতন পুরুষের নাম ক্বাহতান৷ মূল গোত্র থেকে যখন এ শাখা গোত্রটি পৃথক হচ্ছিলো তখন এর প্রবীন ব্যক্তি ছিলেন আউস৷ এজন্য তার নামেই গোত্রটি পরিচিতি পায়৷ 
৩০০ খ্রিষ্টাব্দের দিকে মা'রিব বাঁধের বড় বন্যার কারণে ইয়েমেন থেকে কাহলানে অভিবাসিত হওয়ার সময়ে তালাবা বিন আমর, সকল আউসের পূর্ব পুরুষ, নিজের গোত্র থেকে আলাদা হয়ে যান এবং ইয়াসরিবে (মাদিনা আল মুনাওয়ারাহ্) বসবাস শুরু করেন। এই এলাকা তখন ইহুদিতে শাসনাধীন ছিলো। বনু ক্বায়লাহ গোত্র কিছুদিন ইহুদিদের প্রজা হিসেবে ছিলো। খাজরাজ গোত্রের মালিক বিন আজলান ইহুদিদের কাছ থেকে স্বাধীনতা আদায় করে নেন। ফলে আউজ এবং খাজরাজ গোত্র খেঁজুর বাগানের মালিকানা(শেয়ার) লাভ করে। ৫ম শতকে বানু ক্বায়লাহ্ গোত্র ইয়াসরিবকে নিজেদের নিয়ন্ত্রণে নিতে সক্ষম হয় এবং ইহুদি গোত্রগুলো এক শতাব্দীর জন্য ইতিহাসের আড়ালে চাপা পড়ে।
মুহাম্মদ মক্কা কাফেরদের (মক্কার মূর্তিপুজারীগণকে ইসলামে কাফের নামে অভিহিত করা হয়) অত্যাচারে হিজরত করে মদিনা চলে আসেন। মদিনার বানু আউস এবং বানু খাজরাজ গোত্রের মধ্যকার বিরোধ নিরসনে তিনি সক্রিয় ভূমিকা পালন করেন। মদিনা সনদ এর ৩০-৩১ ধারায় বনু আউস গোত্রকে মুসলমানদের মিত্র হিসেবে ঘোষণা করা হয়। এর পর থেকে বনু আউস সহ মদিনার অন্যান্য গোত্রগুলো আনসার নামে পরিচিত পায়। ৬২৪ খ্রিষ্টাব্দে কাব ইবনে আল আশরাফ বনু আউসের লোকের হাতে নিহত হয়।
বানু কুরাইজা ছিলো মদিনায় বসবাসরত একটি ইহুদি গোত্র। এই গোত্রের কিছু লোক ধর্মান্তরিত হয়। বানু কুরাইজা গোত্র মদিনার অন্যান্য গোত্রের সাথে মদীনা সনদে স্বাক্ষর করে। কিন্তু তারা গোপনে মক্কার কুরাইশদের সঙ্গে আঁতাত করে। মক্কার কুরাইশগন মদিনার মুসলমানদের আক্রমণ করে। যা খন্দকের যুদ্ধ নামে পরিচিত। ৬২৭ সালের এই যুদ্ধে কুরাইশগণ পরাজিত হয়ে মক্কায় পালিয়ে যায়। অন্যদিকে মদিনার অধিবাসী এবং মক্কা থেকে আগত মুসলিম অভিবাসীদের হাতে বনু কুরাইজা গোত্রের ইহুদিদের বড় অংশ নিহত হয়।
বানু কুরাইজা গোত্র আগের একটি যুদ্ধে বনু আউসের মিত্র বাহিনী ছিলো। মদিনাবাসীগণ যখন বানু কুরাইজাকে বিশ্বাসঘাতকতার জন্য বন্দি করলো তখন তারা বিচারের জন্য আউস গোত্রের প্রধান সাদ ইবনে মুয়াজ কে বিচারক নির্বাচন করলো।
সাদ অভিযুক্ত গোত্রের পুরুষকে হত্যা এবং নারী ও শিশুকে দাস হিসেবে বন্দী করার রায় দেন। সাদ খন্দকের যুদ্ধে মারাত্বক আহত হয়েছিলেন। এর অল্প কিছুদিন পরে তিনি মারা যান।
১০ #আল কামিল (খ:১,পৃ:৪৭৪) দারুল হাদীস, কাহেরা কর্তৃক প্রকাশিত৷
রুশ যুক্তরাষ্ট্রীয় শহর

রুশ ফেডারেল শহর () হচ্ছে রাশিয়ার একটি জন অধ্যুষিত এলাকা এবং ফেডারেল সাবজেক্ট উভয় আছে, এমন একটি শহর।
রাশিয়া ১৮৫ টি ফেডারেল সাবজেক্ট ও তিনটি ফেডারেল শহরে বিভক্ত।
১৮ মার্চ, ২০১৪ তারিখে, ক্রিমিয়া প্রজাতন্ত্র এবং সেভাসতোপোল রাশিয়ান ফেডারেশন যোগ দেয়।
সেভাসতোপোলে ফেডারেল তাৎপর্যপূর্ণ একটি শহর। আন্তর্জাতিক সম্প্রদায় এবং ইউক্রেনীয় সরকার সেভাসতোপোলকে স্বীকৃত দেয়নি এবং সেভাসতোপোলকে ইউক্রেনের অবিচ্ছেদ্য অংশ বিবেচনা না
পরিণীতা (১৯৬৯-এর চলচ্চিত্র)

পরিণীতা ১৯৬৯ সালে মুক্তিপ্রাপ্ত ভারতীয় বাংলা ভাষার নাট্য চলচ্চিত্র। ছবিটি নির্মাণ করেন অজয় কর। শরৎচন্দ্র চট্টোপাধ্যায় রচিত ১৯১৪ সালের গল্প অবলম্বনে ছবিটির চিত্রনাট্য লিখেছেন পার্থ প্রতিম চৌধুরী ও সংলাপ লিখেছেন সলিল সেন। এতে প্রধান চরিত্রে অভিনয় করেছেন মৌসুমী চট্টোপাধ্যায়, সৌমিত্র চট্টোপাধ্যায়, ও সমিত ভঞ্জ।
পরিণীতা চলচ্চিত্রের গানের সুর ও সঙ্গীত পরিচালনা করেছেন হেমন্ত মুখোপাধ্যায়। গানের কথা লিখেছেন প্রণব রায় ও অতুল প্রসাদ সেন।
গ্রাগ্স-পা-দোন-গ্রুব (গানদেন ত্রিপা)

গ্রাগ্স-পা-দোন-গ্রুব () তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের আশিতম দ্গা'-ল্দান-খ্রি-পা বা প্রধান ছিলেন।
গ্রাগ্স-পা-দোন-গ্রুব তিব্বতের দক্ষিণ আমদো অঞ্চলে জন্মগ্রহণ করেন। যৌবনে তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে এবং গ্যুমে তন্ত্র মহাবিদ্যালয়ে শিক্ষালাভ করেন। পরবর্তীকালে তিনি গ্যুমে তন্ত্র মহাবিদ্যালয় এবং দ্গা'-ল্দান বৌদ্ধবিহারের ব্যাং-র্ত্সে () মহাবিদ্যালয়ের প্রধানের দায়িত্ব লাভ করেন। ১৮৬৪ খ্রিষ্টাব্দে দ্পাল-ল্দান-দোন-গ্রুব () নামক দ্গা'-ল্দান বৌদ্ধবিহারের শার-র্ত্সে () মহাবিদ্যালয়ের তৎকালীন প্রধান তিব্বত থেকে দলাই লামার শাসন এবং পাঞ্চেন লামা ও ব্লো-ব্জাং-ম্খ্যেন-রাব-দ্বাং-ফ্যুগ নামক তৎকালীন তিব্বতের রাজপ্রতিনিধির কর্তৃত্বের অবসানের জন্য সচেষ্ট হন। কিন্তু ব্লো-ব্জাং-ম্খ্যেন-রাব-দ্বাং-ফ্যুগ ও অন্যান্য মন্ত্রীরা দ্পাল-ল্দান-দোন-গ্রুবকে গ্রেপ্তার করতে গেলে তিনি পালিয়ে যান ও পরে তাকে হত্যা করা হয়। এই ঘটনায় বহু ভিক্ষুকে গ্রেপ্তার করা হয়, কিন্তু গ্রাগ্স-পা-দোন-গ্রুবের প্রচেষ্টায় তারা মুক্তিলাভ করেন। ১৮৭০ খ্রিষ্টাব্দে তিনি দ্গা'-ল্দান বৌদ্ধবিহারের আশিতম প্রধান হিসেবে নির্বাচিত হন এবং সাত বছর এই পদে থাকেন। এই সময় তিনি দ্বাদশ দলাই লামার শিক্ষক হিসেবে দায়িত্ব পালন করেন।
ঙ্গাগ-দ্বাং-নোর-বু

ঙ্গাগ-দ্বাং-নোর-বু () (মৃত্যু-১৮৮২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের একাশিতম দ্গা'-ল্দান-খ্রি-পা বা প্রধান ছিলেন।
গ্রাগ্স-পা-দোন-গ্রুব তিব্বতের আমদো অঞ্চলের জুং-ছু () নামক স্থানে জন্মগ্রহণ করেন। যৌবনে তিনি লাসা যাত্রা করে দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে এবং গ্যুতো তন্ত্র মহাবিদ্যালয়ে শিক্ষালাভ করেন। এই সময় ঙ্গাগ-দ্বাং-ব্লো-ব্জাং () নামক বিখ্যাত লামা তার উল্লেখযোগ্য শিক্ষক ছিলেন। শিক্ষার শেষে তিনি গ্যুতো তন্ত্র মহাবিদ্যালয় ও দ্গা'-ল্দান বৌদ্ধবিহারের শার-র্ত্সে () মহাবিদ্যালয়ের প্রধানের পদ লাভ করেন। ১৮৫০ খ্রিষ্টাব্দে তিনি একাদশ দলাই লামার সহকারী শিক্ষকের দায়িত্ব লাভ করেন। একাদশ দলাই লামার মৃত্যুর পর তিনি পরবর্তী দলাই লামার চিহ্নিতকরণ কর্মসূচীতে অংশগ্রহণ করেন। ১৮৭৬ খ্রিষ্টাব্দে তিনি দ্গা'-ল্দান বৌদ্ধবিহারের একাশিতম প্রধান হিসেবে নির্বাচিত হন এবং ছয় বছর এই পদে থাকেন। এই সময় তিনি খ্রা-'ব্রুগ () মন্দিরের ব্যাপক সংস্কার সাধন করেন।
য়ে-শেস-ছোস-'ফেল

য়ে-শেস-ছোস-'ফেল () তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের বিরাশিতম দ্গা'-ল্দান-খ্রি-পা বা প্রধান ছিলেন।
য়ে-শেস-ছোস-'ফেল তিব্বতের খাম্স অঞ্চলের দার-র্ত্সে-ম্দো () নামক স্থানে জন্মগ্রহণ করেন। যৌবনে তিনি দ্রেপুং বৌদ্ধবিহার বিশ্ববিদ্যালয়ের ব্লো-গ্সাল-গ্লিং () মহাবিদ্যালয়ে এবং গ্যুমে তন্ত্র মহাবিদ্যালয়ে শিক্ষালাভ করেন। পরবর্তীকালে তিনি গ্যুমে তন্ত্র মহাবিদ্যালয় এবং দ্গা'-ল্দান বৌদ্ধবিহারের ব্যাং-র্ত্সে () মহাবিদ্যালয়ের প্রধানের দায়িত্ব লাভ করেন। ১৮৮০ খ্রিষ্টাব্দে তিনি দ্গা'-ল্দান বৌদ্ধবিহারের বিরাশিতম প্রধান হিসেবে নির্বাচিত হন এবং সাত বছর এই পদে থাকেন।
ব্যাং-ছুব-নাম-ম্খা'

ব্যাং-ছুব-নাম-ম্খা' () তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের তিরাশিতম দ্গা'-ল্দান-খ্রি-পা বা প্রধান ছিলেন।
ব্যাং-ছুব-নাম-ম্খা' তিব্বতের খাম্স অঞ্চলের র্গ্যাল-রোং () নামক স্থানে জন্মগ্রহণ করেন। যৌবনে তিনি সে-রা বৌদ্ধবিহার বিশ্ববিদ্যালয় এবং গ্যুতো তন্ত্র মহাবিদ্যালয়ে শিক্ষালাভ করেন। পরবর্তীকালে তিনি গ্যুতো তন্ত্র মহাবিদ্যালয় এবং দ্গা'-ল্দান বৌদ্ধবিহারের শার-র্ত্সে () মহাবিদ্যালয়ের প্রধানের দায়িত্ব লাভ করেন। ১৮৮৬ খ্রিষ্টাব্দে তিনি দ্গা'-ল্দান বৌদ্ধবিহারের তিরাশিতম প্রধান হিসেবে নির্বাচিত হন এবং পাঁচ বছর এই পদে থাকেন।
অ্যালবার্ট বারনার্ড ফ্র্যাঙ্ক

অ্যালবার্ট বারনার্ড ফ্র্যাঙ্ক (১৭ জানুয়ারী, ১৮৩৯, ড্রেসডেন - ২৭ সেপ্টেম্বর, ১৯০০, বার্লিন) ছিলেন একজন জার্মান জীববিজ্ঞানী। তিনি ১৮৮৫ সালে মাইকোরাইজা শব্দটির প্রচলন করেন।
ব্যাকটেরিয়াল গণ "Frankia" এবং পরিবার "Frankiaceae" এর নামকরণ তার নামানুসারে করা হয়েছে। যে উদ্ভিদ প্রজাতি তিনি বর্ণনা করেছেন, সেই প্রজাতির বৈজ্ঞানিক নামকরণে তার নামের সংক্ষিপ্ত রূপ হিসেবে A.B.Frank উল্লেখ থাকে।
ব্লো-ব্জাং-ত্শুল-খ্রিম্স

ব্লো-ব্জাং-ত্শুল-খ্রিম্স () তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের চুরাশিতম দ্গা'-ল্দান-খ্রি-পা বা প্রধান ছিলেন।
ব্লো-ব্জাং-ত্শুল-খ্রিম্স তিব্বতের খাম্স অঞ্চলের র্গ্যাল-রোং () নামক স্থানে জন্মগ্রহণ করেন। যৌবনে তিনি সে-রা বৌদ্ধবিহার বিশ্ববিদ্যালয় এবং গ্যুমে তন্ত্র মহাবিদ্যালয়ে শিক্ষালাভ করেন। পরবর্তীকালে তিনি গ্যুমে তন্ত্র মহাবিদ্যালয় এবং দ্গা'-ল্দান বৌদ্ধবিহারের ব্যাং-র্ত্সে () মহাবিদ্যালয়ের প্রধানের দায়িত্ব লাভ করেন। ১৮৯০ খ্রিষ্টাব্দে তিনি দ্গা'-ল্দান বৌদ্ধবিহারের চুরাশিতম প্রধান হিসেবে নির্বাচিত হন এবং সাত বছর এই পদে থাকেন।
ব্লো-ব্জাং-ত্শুল-খ্রিম্স-দ্পাল-ল্দান

ব্লো-ব্জাং-ত্শুল-খ্রিম্স-দ্পাল-ল্দান () (১৮৩৯-১৯০০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় খ্রি-ব্যাং রিন-পো-ছে () উপাধিধারী লামা এবং দ্গা'-ল্দান বৌদ্ধবিহারের পঁচাশিতম দ্গা'-ল্দান-খ্রি-পা বা প্রধান ছিলেন।
ব্লো-ব্জাং-ত্শুল-খ্রিম্স তিব্বতের ১৮৩৯ খ্রিষ্টাব্দে স্তোদ-লুং-রাগ-স্কোর () নামক স্থানে জন্মগ্রহণ করেন। শৈশবে তাকে ব্যাং-ছুব-ছোস-'ফেল () নামক প্রথম খ্রি-ব্যাং রিন-পো-ছে () উপাধিধারী লামার পুনর্জন্ম রূপে চিহ্নিত করা হয়। যৌবনে তিনি দ্গা'-ল্দান বৌদ্ধবিহারের শার-র্ত্সে () মহাবিদ্যালয় এবং গ্যুতো তন্ত্র মহাবিদ্যালয়ে শিক্ষালাভ করেন। পরবর্তীকালে তিনি এই দুই মহাবিদ্যালয়ের প্রধানের দায়িত্ব লাভ করেন। ১৮৯৬ খ্রিষ্টাব্দে তিনি দ্গা'-ল্দান বৌদ্ধবিহারের পঁচাশিতম প্রধান হিসেবে নির্বাচিত হন এবং পাঁচ বছর এই পদে থাকেন।
শ্যামলী

শ্যামলী নিরুপমা দেবীর উপন্যাস অবলম্বনে অজয় কর পরিচালিত বাংলা সিনেমা। এতে নাম ভূমিকায় অভিনয় করেন কাবেরি বসু। আর নায়কের চরিত্রে অভিনয় করেন উত্তম কুমার। নিতিন ভট্টাচার্যের নাট্যরূপে এটি ১৯৫৬ সালে নির্মিত হয়।
নিরুপমা দেবী

নিরুপমা দেবী () (৭ মে, ১৮৮৩ - ৭ জানুয়ারী, ১৯৫১) পশ্চিম বঙ্গের মুর্শিদাবাদ জেলার বহরমপুরে জন্মগ্রহণকারী কথাসাহিত্য লেখিকা। তার সাহিত্যিক ছদ্মনাম ছিল "শ্রীমতী দেবী"। নিরুপমা দেবীর পিতা নফর চন্দ্র ভট্ট, বিচার বিভাগীয় কর্মচারী ছিলেন। নিরুপমা দেবী বাড়িতেই শিক্ষিত হয়েছিলেন।
নিরুপমার অকালবৈধব্যের পর জ্যেষ্ঠ ভ্রাতা বিভূতিভূষণ ভট্ট ও কথাসাহিত্যিক শরৎচন্দ্র চট্টোপাধ্যায়ের অনুপ্রেরণায় সাহিত্যসাধনায় ব্রতী হন। বিভূতিভূষণ ও শরৎচন্দ্র পরিচালিত হাতেলেখা পত্রিকায় তার সাহিত্যরচনার হাতেখডি। শরৎচন্দ্র তাঁকে গদ্যরচনায় ও অনুরূপা দেবী গল্প রচনায় অনুপ্রাণিত করেন। তার প্রথম উপন্যাস 'উচ্ছৃঙ্খল'। স্বদেশী যুগে তার রচিত বহু গান এবং কবিতা জনপ্রিয় হয়েছিল। প্রেম ও দাম্পত্য জীবনের অন্তর্দ্বন্দ্ব তার উপন্যাসের প্রধান উপজীব্য। ১৯১৯-১৯২০ খ্রিস্টাব্দে ‘প্রবাসী’ পত্রিকায় প্রকাশিত ‘দিদি’ তার শ্রেষ্ঠ উপন্যাস বলে স্বীকৃত। অন্যান্য রচনার মধ্যে রয়েছে:
নিরুপমা দেবীর একাধিক উপন্যাস চলচ্চিত্রায়িত ও মঞ্চে অভিনীত হয়েছে।
নিরুপমা দেবী সাহিত্যে তার অবদানের স্বীকৃতিস্বরূপ কলকাতা বিশ্ববিদ্যালয় থেকে ১৯৩৮ সালে 'ভুবনমোহিনী দাসী স্বর্ণপদক' এবং ১৯৪৩ সালে 'জগত্তারিণী স্বর্ণপদক' লাভ করেন।
কাবেরি বসু

কাবেরি বসু () ১৯৫০ ও ১৯৬০ এর দশকে বাংলা সিনেমার নেতৃস্থানীয় অভিনেত্রী ছিলেন। তিনি তার সৌন্দর্য ও অভিনয় প্রতিভার জন্য প্রশংসিত হন। মাত্র ৩৯ বছর বয়সে দার্জিলিং থেকে ফেরার পথে দুর্ঘটনায় মারা যান।
তার উল্লেখযোগ্য ছবির মধ্য রয়েছে নগর দর্পণ (১৯৭৫), যে যেখানে দাঁড়িয়ে (১৯৭৪), আমি সে ও সখা (১৯৭৪), অরণ্যের দিনরাত্রি (1969),
শ্যামলী (১৯৫৬), মধুমালতি (১৯৫৭), রাইকমল (১৯৫৫), দেবিমালিনি (১৯৫৫), পরাধীন (১৯৫৬), শঙ্কর নারায়ণ ব্যাংক (১৯৫৬)। তিনি উত্তম কুমারের বিপরিতে শ্যামলী ছবিতে এবং সত্যজিৎ রায় এরপরিচালনায় অরণ্যের দিনরাত্রি চলচ্চিত্রে অভিনয় করেন।
নাজদ

নজদ (আরবী نجد ) হচ্ছে সৌদি আরবের মধ্যবর্তী অঞ্চল। ওয়াহাবী আন্দোলন এর জন্মস্থান হিসেবে নজদ এলাকা বিশেষ প্রসিদ্ধ। সৌদি আরবের মোট জনসংখ্যার ২৮ শতাংশ নজদ অঞ্চলে বাস করে এবং এদের বেশিরভাগ ওহাবীপন্থী। রিয়াদ, আল কাশেম এবং হাইল এলাকা নিয়ে নজদ অঞ্চল গঠিত। নজদবাসীগণ সৌদি আরবে সংখ্যালঘু। কারণ নজদ প্রত্যন্ত এলাকায় অবস্থিত।
আরবী শব্দ নজদ অর্থ হচ্ছে উচ্চ ভূমি। একদা আরবের অঞ্চলের বিস্তীর্ণ উচু অঞ্চলকে বোঝাতে নজদ ব্যবহার করা হতো, কিন্তু মধ্যাঞ্চলের এই উচু ভূমি কালের পরিক্রমায় নজদ নামে পরিচিতি লাভ করে। নজদের পশ্চিমে হেজাজ ও ইয়েমেন, পূর্বে পূর্ব আরব এবং উত্তরে ইরাক ও সিরিয়া অবস্থিত।
নজদের সব থেকে বড় শহর রিয়াদ যা সৌদি আরবেরও সব থেকে বড় শহর। ২০০৯ সালে সৌদি আরবের সব থেকে বড় শহরের লোকসংখ্যা ছিলো ৪৭ লক্ষ মাত্র। বুরাইদাহ, উনাইযাহ, আর রাস নজদ এলাকার অন্যতম শহর।) ক্ষুদ্র শহর ও গ্রামের মধ্যে আছে সুদাইর, আল খারজ, দাওয়াদমি, আফিফ, আল মাজমাআহ, শাকরা, থারমাডাআ, ধুরমা, আল গাওয়াইয়াহ, আল হারিক, হতাত বনি তামিম, লায়লা, আস সুলাইয়ি এবং ওয়াদি আদ দাওয়াসির।
ইসলামের বিশুদ্ধ চর্চা ও বর্ণনার জন্য নজদ অঞ্চল প্রসিদ্ধ। এই অঞ্চলে মুহাম্মাদ বিন আব্দুল ওয়াহ্‌হাবের হাত ধরে ওহাবী মতবাদ বা সালাফি মতবাদ জন্ম ও বিকাশ লাভ করে।
বিশ শতকের প্রথম দিকে নজদ থেকে মোটা উলের পোশাক তৈরী শুরু হয়।
নজদের অধিবাসীগণ আরবীতে কথা বলে। তাদের আরবী ভাষা বেদুইনদের উপভাষা দ্বারা প্রভাবিত।
"বাহিইয়াইহ নাখজাভানির প্রথম উপন্যাস 'দ্যা স্যাডলবাগ- এ ফ্যাবল ফর ডাউটারস এন্ড সিকারস' এ ১৮৪৪ থেকে ১৮৪৫ সালে মক্কা ও মদীনার মাঝে নজদ বরাবর তীর্থযাত্রী পথের বর্ণনা করা হয়েছে।